title: Piia Koriseva

text: Koriseva sai vuonna 2008 aivoinfarktin, joka halvaannutti hänen kehonsa vasemman puolen ja hän joutui pyörätuoliin. Koriseva kuntoutui sairaudestaan ja opiskeli personal traineriksi, jota tekee nykyään päätyönään.


title: Piia Koriseva

text: Koriseva asettuu Varsinais-Suomen Keskustan eduskuntavaaliehdokkaaksi vuoden 2019 eduskuntavaaleissa.


title: Saksan 27. panssaridivisioona

text:
27. panssaridivisioona () oli lokakuussa 1942 itärintamalla perustettu Saksan maavoimienn panssariyhtymä toisessa maailmansodassa. Se ei kuitenkaan saavuttanut täyttä vahvuutta ennen
lakkauttamistaan maaliskuussa 1943.


title: Saksan 27. panssaridivisioona

text: Divisioonan rungoksi määrättiin eversti Helmut Michalikin johtama prikaati Michalic, joka oli perustettu 22. panssaridivisioonan 140. panssarikrenatöörirykmentistä. Syksyllä 1942 vahvennettu prikaati marssi kahtena rivistönä 2. armeijan selustassa olevaan Voronežiin, jossa se virallisesti perustettiin 1. lokakuuta 1942. Divisioonan vahvuus oli vain noin 3000 miestä eli se oli merkittävästi vajaavahvuinen.


title: Saksan 27. panssaridivisioona

text: Rintamatilanne vaati kuitenkin divisioonan lähettämistä rintamalle, jonne se lähetettiin erilaisina taisteluosastoina. Divisioonan joukot kärsivät taisteluissa suuria tappioita. 1. tammikuuta 1943 jäljellä oli ainoastaan noin puolet panssarikrenatööreistä ja 11 panssarivaunua. Neuvostojoukkojen hyökkäyksen pysähdyttyä divisioona lakkautettiin 3. maaliskuuta 1943, jolloin 127. panssarirykmentin ja 127. panssariviestipataljoonan eloonjääneet liitettiin Ranskassa 24. panssaridivisioonaan. Loput henkilöstöstä ja kalustosta liitettiin 7. panssaridivisioonaan.


title: Saksan 27. panssaridivisioona

text: Divisioonankomentajina olivat:


title: Saksan 26. panssaridivisioona

text: 26. panssaridivisioona () oli heinäkuussa 1942 perustettu Saksan maavoimienn panssariyhtymä toisessa maailmansodassa.


title: Saksan 26. panssaridivisioona

text: Divisioona perustettiin 23. jalkaväkidivisioonasta 14. syyskuuta 1942 Belgiassa Raum Monsissa.


title: Saksan 26. panssaridivisioona

text: Divisioona palveli Länsi-Euroopassa miehitysjoukkoina aina kesään 1943 saakka, jolloin se siirrettiin Italiaan. Se taisteli Salernossa ja divisioona taisteli antautumiseenssa saakka Italiassa. Se antautui brittijoukoille Bolognassa toukokuussa 1945.


title: Saksan 26. panssaridivisioona

text: Divisioonankomentajina olivat:


title: Kolp

text: Kolp () on Rybinskin tekojärveen laskevan Sudan sivujoki Leningradin ja Vologdan alueilla Venäjällä. Sen pituus on 254 kilometriä, valuma-alueen laajuus 3 730 neliökilometriä ja keskimääräinen virtaus alajuoksulla Verhni Dvorin kylän luona 24,4 kuutiometriä sekunnissa.


title: Kolp

text: Joki saa alkunsa Leningradin alueelta Jekšezerosta ja virtaa aluksi Vepsän ylängöllä enintään 20 metriä syvässä, osin jyrkkäreunaisessa laaksossa. Alajuoksulla Mologan-Šeksnan alangolla rannat ovat matalat. Vanhaan joenuomaan on muodostunut useita järviä. Tärkeimmät sivujoet ovat Vešarka, Šužba ja Siutš. Kolpin varrella sijaitsee Babajevon kaupunki. Aikaisemmin sitä käytettiin puutavaran uittamiseen.


title: Routhin lause

text: Routhin lause antaa geometriaassa kolmen ceviaanin sisällensä rajoittaman kolmion pinta-alan. Sen esitti ja todisti ensimmäisenä Edward John Routh (1831 – 1907) vuonna 1891.


title: Routhin lause

text:
Kolmion kärjestä vastakkaiselle sivulle piirretyt janoja kutsutaan joskus ceviaaneiksi. Ceviaanin kantapiste, joka on sen päätepiste vastaisella sivulla, jakaa vastaisen sivun osiin formula_1. Jos jakosuhde ilmaistaan kahtena reaalilukuna, joista toinen kirjoitetaan oikeanpuoleisen monikertana ja sitten supistetaan formula_2, voidaan jako ilmaista kertoimen ja ykkösen avulla. Jos kerroin on aina ceviaanien erottaman kolmion puolella, voidan kaikkien sivujen jaot ilmaista formula_3, formula_4 ja formula_5, ja tämän kolmion ala formula_6 laskea
missä formula_8 on referenssikolmion pinta-ala.


title: Routhin lause

text:
Jos kantapisteet jakavat kaikki sivut samalla tavalla eli formula_9, lasketaan sisään jäävän kolmion alaksi
Kun formula_11 ovat kokonaislukuja, saadaan formula_8:n kertoimiksi
Kun ceviaanit jakavat kolmion sivut suhteessa 1 : 1 (formula_14), muodostavat ne keskijanojen leikkauspisteen eli painopisteen, jonka "pinta-ala" on nolla. Kun ceviaanit jakavat sivut 2 : 1 (formula_15), muodostuvan kolmion pinta-alan A suhde referenssikolmion pinta-alaan formula_8 on 1 : 7 eli


title: Ukraina (albumi)

text: Ukraina on rap-yhtye Ruger Hauerin kolmas pitkäsoitto, joka julkaistiin Monsp Recordsin kautta 25. lokakuuta 2013. Se julkaistiin CD:nä ja vinyylinä. "Ukraina" nousi ilmestyttyään Suomen virallisen albumilistan 15. sijalle. Albumin kappaleesta "Jenkem" julkaistiin musiikkivideo lokakuussa 2013.


title: Alkulukukolmikko

text: Alkulukukolmikko sisältää kolme alkulukua ja voidaan esittää muodossa (p, p + 2, p + 6) tai (p, p + 4, p + 6), poikkeuksina tähän sääntöön ovat kolmikot (2, 3, 5) ja (3, 5, 7).


title: Alkulukukolmikko

text: Alkulukukolmikko sisältää alkulukuparin (muotoa (p, p + 2) tai (p + 4, p + 6)), alkulukuserkkuparin (muotoa (p, p + 4) tai (p + 2) ja (p + 6)) ja parin alkulukuja, jotka sijaitsevat kuuden kokonaisluvun välein (ns. sexy primes, muotoa (p, p + 6)).


title: Alkulukukolmikko

text: Ensimmäiset alkulukukolmikot ovat seuraavat:


title: Alkulukukolmikko

text: Alkuluku voi kuulua korkeintaan kolmeen alkulukukolmikkoon. Esimerkiksi alkuluku 103 kuuluu alkulukukolmikkoihin (97, 101, 103), (101, 103, 107) ja (103, 107, 109). Tällöin viittä kolmikoissa esiintyvää alkulukua kutsutaan termillä alkulukuviisikko.


title: Lulu Tanhuanpää

text: Leena Kristiina Tanhuanpää on suomalainen laulaja, säveltäjä ja sanoittaja, joka asuu nykyisin Teiskossa.


title: Corona baari & biljardi

text:
Corona baari & biljardi on Helsingissä sijaitseva baari. Sen ovat perustaneet Aki Kaurismäki, Mika Kaurismäki, Erkki Lahti ja Kari Pulkkinen toukokuussa 1992.
Idea sai alkunsa "Boheemielämän" (1992) kuvauksissa Ranskan Ivryssa. Aki Kaurismäki istui catering-auton takaosassa nahkaisessa nojatuolissaan ja ilmoitti Pulkkiselle: ”Kari, perustetaan baari Helsinkiin!” Samaan aikaan toisaalla Mika Kaurismäki käveli Eerikinkadulla tyhjän liikehuoneiston ohi: ”Ikkunat oli peitetty ja siinä luki ’loppuunmyynti’. Sanoin tyttöystävälle, että tuohon tulee baari!”


title: Corona baari & biljardi

text: Mallia otettiin maailmalta, muun muassa New York -tyylisistä rennoista street baareista. Omistajat halusivat luoda paikasta sellaisen, jossa itsekin viihtyisivät – vastakohdan Suomen sen aikaiselle ahdistavalle, sumean humalahakuiselle ravintolakulttuurille. Ensimmäisenä suunnitelmana oli vaatimaton 10–20-paikkainen aulabaari alakerrassa sijaitsevan (Kaurismäkien vuonna 1987 perustaman) Andorra-elokuvateatterin portaikon yläpäähän. Suunnitelma laajeni, kun naapurin Väripirtti-niminen maali- ja tapettikauppa lopetti toimintansa ja katutason viereinen liiketila vapautui. Takaosan biljardisalin pitäjiksi pyydettiin Harri Lahtinen ja Kari Laine, joista Lahtinen pyörittää yhdeksän pool-pöytää ja yhden snooker-pöydän käsittävää Corona-biljardia edelleen. Hetken aikaa samoissa tiloissa toimi myös kirjakauppa, kunnes se meni konkurssiin.


title: Corona baari & biljardi

text: Paikan nimeen liittyy nostalginen vivahde: ”Corona Baarit olivat oman aikansa (60–70-luvun) tunnetuin kahvilaketju ainakin Kehä kolmosen ulkopuolella. Niissä oli aina mainiot jukeboksit, joista saattoi kuunnella vaikkapa Creamia tai Renegadesia.” (Aki Kaurismäki)


title: Corona baari & biljardi

text: Yksi Coronan ominaispiirteistä on alusta saakka ollut portsarin puuttuminen. ”Pidettiin kaljan hinta niin korkeana, että se toimi portsarina”, täsmentää Lahti. Baariin ja sitä seuranneeseen ravintolakulttuurin aukenemiseen vaikutti myös Alkon lupapolitiikan vapautuminen. Biljardipuoli oli valtakunnan ensimmäinen pelisali, jossa sai anniskella. Rakennusmestarien talossa, Eerikinkatu 11:ssä sijaitseva ravitsemusliike löysi nopeasti vakituisen asiakaskuntansa. Boheemiin iltaelämään ja kansainväliseen kapakkatunnelmaan toi oman lisänsä myös erinomainen sijainti: Suomen elokuva-arkiston Orion-teatteri ja Tavastia-klubi ovat lähellä. Baarin metrin verran katutason alapuolella sijaitseva etuosa on satunnaisten ohikulkijoiden suhteen hyvällä tarkkailuetäisyydellä. Iltapäiväauringossa kylpevä terassi tuo puolestaan mieleen klassiset pariisilaiset taiteilijakahvilat.


title: Corona baari & biljardi

text: Varsinaisen tunnelman luo henkilökunta. ”Se on paljon tärkeämpää, että on hyvä tyyppi kuin että on ammattibaarimikko. Me palkattiin sellaisia työntekijöitä, jotka ovat vähän erilaisia ja fiksuja”, on Pulkkinen määritellyt. ”Jotta ne olisivat yhtä fiksuja kuin meidän asiakkaat”, lisää Lahti. Coronan pöydissä on vuosien varrella ideoitu näyttelijä Matti Pellonpään ja laulaja Rauli Badding Somerjoen valokuvamuotokuvien, "Zombie ja Kummitusjuna" -elokuvan (1991) julisteen ja Rosa Liksomin seinämaalauksen välittömässä läheisyydessä elokuvia, levyjä, kirjoja, taidenäyttelyitä, performansseja, seminaareja, näytelmiä ja erikokoisia, enemmän tai yleensä vähemmän onnistuneita kulttuurivallankumouksia.


title: Corona baari & biljardi

text:
Coronan takaosassa paksut syvänpunaiset Twin Peaks -verhot peittävät raollaan olevaa verkko-ovea. Sen takaa aukenee portaikko alakertaan, jossa ovat pitäneet vuonna 2004 tapahtuneesta uudistuksesta alkaen majaansa entisen Andorran toiseen saliin rakennettu 200-paikkainen Dubrovnik Lounge & Lobby ja 183-paikkainen elokuvateatteri Kino.
Andorran kaksi alkuperäistä salia menestyivät 80-luvulla – ohjelmistoon kuului esimerkiksi Suomessa ennen näkemätöntä Jim Jarmuschin ja Pedro Almodóvarin tuotantoa – mutta muutamien vuosien tauon aikana kaupungista katosi Peter von Baghin mukaan niin sanottu art house -yleisö ja ”2000-luvun taitteen erikoisuus olikin siinä, että kaupungin suosituimman baarin alla oli kaupungin epäsuosituin elokuvateatteri”.


title: Corona baari & biljardi

text: Dubrovnikin ja Kinon aikakaudella toiminta on elpynyt runsaslukuisten konsertti- ja festivaalitapahtumien ja satunnaisempien elokuvatapahtumien voimasta. Etenkin jazz-klubimainen Dubrovnik, jonka takaseinällä on Jimi Hendrixin muotokuva, on ottanut merkittävän paikkansa helsinkiläisessä kulttuurielämässä. Seinille kiinnitetyt nuotit ovat peräisin Anssi Tikanmäen "Arvottomiin" (1982) säveltämän ”Grand Finalen” alkutahdeista.


title: Corona baari & biljardi

text: Oma lukunsa on Coronan seinän takaa löytyvä, ovensa entisen Haarikkakellarin tiloissa vuonna 1993 avannut Moskova eli Kafe Mockba – ”pysähtyneisyyden ajan viimeinen valuuttabaari” –, jonka avajaisissa esiintyi Puna-armeijan kuoro. Mika Kaurismäki kertaa lähtökohtia:


title: Corona baari & biljardi

text:
”Coronasta tuli parissa vuodessa menestys. Siellä oli iltaisin niin kova meteli, ettei kuullut omaa ääntään saati sitten toisten. Päätettiin avata semmoinen baari, johon kukaan ei tulisi. Että saisi istua ja puhua rauhassa. - - Kävin 1990-luvun alussa Moskovassa elokuvafestivaaleilla ja menin tuttuun ravintolaan. Se oli muutettu ranskalaiseksi. Harppua siellä soitettiin kynttilänvalossa ja tarjottiin nouveau cuisinea. Ei mitään tekemistä vanhan neukkumeiningin kanssa. Sieltä tuli idea paikasta, jossa vanhoja arvoja vielä kunnioitetaan.”
Paikan sisustuksesta vastasi muun muassa "I Hired a Contract Killer"- (1990) ja "Boheemielämää"-elokuvien lavastajana toiminut John Ebden. Moskovaan tullaan sisään Eerikinkadulta, parkkihallin hämärän luiskan lähistöltä. Ovessa ei enää ole nimeä, vaikka alun alkujaan ikkunaan oli kiinnitetty paperilappu, jossa luki Kafe Mockba ja sen vieressä kyltti Mect Het (”ei vapaita paikkoja”). Peter von Bagh on kuvaillut paikkaa vuoden 2006 Aki Kaurismäki -kirjassaan:


title: Corona baari & biljardi

text: ”Viereisen oven Moskova-baari on tarkka kopio sosialististen maiden ravintoloista: sisustus, levysoitin ja LP-levyjen valikoima (keskeisenä suuri eestiläinen laulaja Georg Ots, jonka ääntä kuullaan myös Kaurismäen elokuvissa). Juomat ovat ehtaa tavaraa nekin. Seinältä saadaan lukea: ’Luotamme Leniniin, muut maksavat käteisellä.’ Seinällä on myös valokopio Suomen itsenäisyysjulistuksesta nimikirjoituksineen (Lenin, Trotski, Stalin...) ja niiden alla kuulakärkikynällä vielä yksi nimi: Aki Kaurismäki. "Mies vailla menneisyyttä" -elokuvan tärkeä kohtaus, jossa Esko Nikkari tilittää solmuisia liikeasioitaan ’M:lle’, tapahtuu Moskovan baaritiskillä, Pellonpään suggestiivisen valokuvan alla.


title: Corona baari & biljardi

text: Ovessa lukee jo alkuillasta, että baari on täynnä. Silloin baari on vielä tyhjä, mutta loppuillasta on tungosta ja väki on unenomaisesti latautunut sosialismin kulta-aikojen aaltopituudelle. Naamiaisista ei ole kyse, elämä vain sattuu jäljittelemään taidetta.”


title: Corona baari & biljardi

text: Baaritiskin takana hyllyllä on vodkapullojen lomassa Jussi-patsas, jonka basisti ja näyttelijä Silu Seppälä sai pääosastaan "Zombie ja Kummitusjunassa". ”Silu toi sen tänne vanhasta kantapaikastaan Kannusta, kun se lopetti Punavuoressa. Tänne se jäi, kun Silu muutti Lappeenrantaan", muistaa Mika Kaurismäki. Toisella seinällä on neuvostoliittolaisen runoilijan, laulajan ja näyttelijän Vladimir Vysotskin valokuva. Tuulikaapin viereisen puolalaisen jukeboksin Aki Kaurismäki löysi Tšekkoslovakiasta kuvatessaan 1990-luvun alkupuolella elokuvaa "Leningrad Cowboys Meet Moses" (1994). Jukeboksi on täynnä tšekkoslovakialaisia hittejä.


title: Corona baari & biljardi

text: Moskova Baarin henkilökunnalle on annettu omistajien taholta erityinen ohjeistus palvelun epäystävällisyyteen liittyen: synkkä jurotus ja pinnan alla vain vaivoin kytevä äreys kuuluu paikan alkuperäisiä esikuvia noudattavaan tunnelmaan, vaikka lipsumista ystävällisyyden puolellekin satunnaisesti tapahtuu. Julma tylytys ja edesmenneen sosialismin eksotiikka ovat houkutelleet paikalle turisteja, kulttuurimatkailijoita ja liikemiesryhmiä ympäri maailman.


title: Corona baari & biljardi

text: Kaurismäetkin käyvät yhä usein alkuillasta baarissaan. ”Täällä minä käyn kun olen Suomessa. Arki-iltoina saa vielä istua rauhassa. Välillä törmätään Akinkin kanssa. Jos törmätään, niin useimmiten täällä.” (Mika Kaurismäki)


title: Corona baari & biljardi

text: Kaikki yllämainitut paikat suljetaan vuonna 2019 alkavan talon putkiremontin vuoksi ja niille etsitään korvaavia tiloja.


title: Packard Bell

text: Packard Bell on alankomaalainen tietokoneiden valmistaja ja Acerin tytäryhtiö.


title: Packard Bell

text: Packard Bell perustettiin vuonna 1926. Se valmisti aluksi radioita ja menestyi myöhemmin sotaelektroniikan, televisioden ja kotitietokoneiden valmistajana.


title: Sähköinen suojautuminen ukkoselta

text: Sähköinen suojautuminen ukkoselta merkitsee sähkölaitteiden suojaamista salamaniskun vaikutuksilta.


title: Sähköinen suojautuminen ukkoselta

text: Sähkölaitteet vaurioituvat yleensä salaman sähkö- tai tietoliikenneverkkoon aikaansaamista ylijännitteistä, eikä salaman suorasta iskusta kohteeseen. Suora salamanisku aiheuttaa maadoituksen potentiaalin nousun, jolloin transientti kulkee galvaanisen yhteyden avulla pitkiäkin matkoja esimerkiksi rakennuksesta toiseen. Ukkospilven alla sähkökentän voimakkuus voi kasvaa kymmenkertaiseksi normaaliin nähden, mutta salaman iskettyä varaus purkaantuu ja kentän voimakkuus pienenee nopesti. Tämä voi aiheuttaa häiriötä esimerkiksi herkkiin telelaitteisiin. Itse salaman virta synnyttää muuttuvan magneettikentän, jolloin se indusoi lähellä oleviin johtimiin suuriakin virtoja.


title: Sähköinen suojautuminen ukkoselta

text: Yksittäisen laitteen suojaus on helpointa suorittaa irrottamalla sähkölaite sähköverkosta mikäli siihen on mahdollisuus. Yksittäinen pistorasia voidaan suojata esimerkiksi ylijännitesuojatulla jatkopistorasialla. Suojattavien pistorasioiden kuitenkin täytyy olla maadoitettuja eli sukopistokkeita, muuten suojauksesta ei välttämättä ole mitään hyötyä. Tehokkampi suojaus saadaan aikaan asentamalla rakennuksen sähkökeskukseen oma ylijännitesuojaus. Vuonna 2012 säädetty sähköasennuksia koskeva standardi edellyttää ilmajohtoja sisältävien muuntopiirien uusien sähköliittymien varustamista ylijännitesuojilla. Vanhempien rakennuksien sähkökeskus voidaan myös jälkikäteen suojata, mutta se saattaa vaatia muutostöitä keskuksessa.


title: Luettelo televisiosarjan Moderni perhe henkilöistä

text: Tämä on luettelo televisiosarjan "Moderni perhe" henkilöistä.


text: Philip Humphrey "Phil" Dunphy (Ty Burrell) on Clairen aviopuoliso ja Haleyn, Alexin, ja Luken isä. Hän pitää itseään "coolina" isänä. Hän on kiinteistövälittäjä ja kovin itsevarma myyjän taidoistaan ja sanoo muun muassa pystyvänsä myymään turkin eskimolle. Hän hakee usein Clairen isän Jayn hyväksyntää. Phil on perheen "hauska vanhempi". Philin kilpakumppani on kiinteistövälittäjä Gil Thorpe.


text: Ty Burrell on palkittu roolistaan parhaan komediasarjan miessivuosan Primetime Emmyllä ja parhaan miesnäyttelijän SAG-palkinolla.


text: Claire Melinda Dunphy os Pritchett (Julie Bowen) on Jayn tytär, Mitchellin isosisko, Joen ja Mannyn sisarpuoli ja kolmen hyvin erilaisen lapsen äiti. Hän teki nuoruudessaan paljon asioita, joita katuu, ja joista ei mielellään keskustele lastensa kanssa. Hän on perfektionisti, kilpailuhenkinen ja helposti stressaantuva. Huumorintajultaan hän on hyvin sarkastinen, kuten moni muukin perheenjäsen. Myöhemmin Claire menee töihin isänsä työpaikalle.


text: Julie Bowen on palkittu roolistaan kahdesti parhaan komediasarjan naissivuosan Primetime Emmyllä.


text: Haley Gwendolyn Dunphy (Sarah Hyland) on Clairen ja Philin vanhin lapsi. Hän on stereotyyppinen teini, joka välittää enemmän sosiaalisesta statuksestaan kuin opiskelusta. Haley on sarjan alussa 15-vuotias. Hän on naiivi ja pinnallinen ja häntä hävettää, kun Phil yrittää olla kaveri hänen poikaystävänsä Dylanin kanssa. Myöhemmin kuitenkin hän eroaa Dylanista ja alkaa seurustella Joen lapsenhoitajan Andy Baileyn kanssa.


text: Alexandria Anastasia "Alex" Dunphy (Ariel Winter) on Clairen ja Philin keskimmäinen lapsi ja on sarjan alussa 13-vuotias. Hän on älykäs, nokkela ja hyvä koulussa. Hänellä on tapana uskotella sisaruksilleen valheita ja pilailla heidän kustannuksellaan.


text: Lucas Philip "Luke" Dunphy (Nolan Gould) on Clairen ja Philin nuorin lapsi. Hänet nähdään usein tekemässä omia juttujaan ja hän ei ole kovin älykäs. Hänet nähdään usein pelaamassa Nintendo DS:ää. Luke ja Phil jakavat samanlaisen huumorintajun ja keksivät paljon yhteistä tekemistä vapaa-ajalla.


text: Jason Francis "Jay" Pritchett (Ed O'Neill) on Clairen, Mitchellin ja Joen isä, Glorian aviopuoliso, Haleyn, Alexin ja Luken isoisä sekä Mannyn isäpuoli. Hän omistaa yrityksen nimeltä Pritchett's closets ja työskentelee kaappialalla. Hän on oletettavasti perheen rikkain. Hän on realistinen ja hänellä on sarkastinen huumorintaju.


text: Ed O'Neill saanut roolistaan kolme parhaan komediasarjan miessivuosan Primetime Emmy-ehdokkuutta ja kolme parhaan komediasarjan miessivuosan SAG-ehdokkuutta.


text: Gloria Marie Pritchett os Ramirez (Sofía Vergara) on Jayn vaimo sekä Mannyn ja Fulgencion (Joen) äiti. Hän on kotoisin Barranquillasta, Kolumbiasta. Hänen vahva espanjalainen aksenttinsa aiheuttaa usein väärinymmärryksiä.


text: Sofía Vergara saanut roolistaan neljä parhaan komediasarjan naissivuosan Primetime Emmy-ehdokkuutta ja neljä parhaan naissivuosan Golden Globe-ehdokkuutta.


text: Manuel Alberto Javier Alejandro "Manny" Delgado (Rico Rodriguez) on Glorian poika hänen ensimmäisestä avioliitostaan Javierin kanssa. Manny on älykäs, kypsä ja intuitiivinen ikäisekseen ja hänet nähdään usein tekemässä aikuismaisia asioita, kuten juomassa kahvia ja antamassa kypsiä neuvoja aikuisten avioliitto-ongelmissa.


text: Fulgencio Joseph "Joe" Pritchett (Jeremy Maguire) on Jayn ja Glorian yhteinen lapsi. Joella on lapsenhoitaja Andy.


text: Mitchell Vincent "Mitch" Pritchett (Jesse Tyler Ferguson) on Jayn poika, Clairen pikkuveli, Joen velipuoli sekä Haleyn, Alexin ja Luken eno. Hän on ollut vuosia vakituisessa suhteessa Cameronin kanssa ja he alkoivat suunnitella häitään välittömästi Kalifornian osavaltion hyväksyttyä homoavioliitot. Mitchellillä ja Cameronilla on Vietnamista adoptoitu Lily-tytär. Mitchell on ammatiltaan lakimies. Hän on hillitty ja usein eri linjoilla rennomman Cameronin kanssa. Hän kavahtaa julkisia hellyydenosoituksia ja on liioitellun varovainen isä.


text: Jesse Tyler Ferguson saanut roolistaan neljä parhaan komediasarjan miessivuosan Primetime Emmy-ehdokkuutta.


text: Cameron Scott "Cam" Tucker (Eric Stonestreet) on Mitchellin aviomies ja adoptiotytär Lilyn toinen isä. Cameron on kotoisin maatilalta Missourista ja tietää paljon maanviljelystä. Hän on dramaattinen ja sosiaalinen persoona. Cameron on aikoinaan työskennellyt musiikinopettajana, mutta jäi koti-isäksi Lilyn saavuttua. Myöhemmin hän on tehnyt opettajan sijaisuuksia Luken ja Mannyn koulussa ja päätyy myös koulun jalkapallojoukkueen valmentajaksi.


text: Eric Stonestreet on palkittu roolistaan kahdesti parhaan komediasarjan miessivuosan Primetime Emmyllä.


text:
Lillian Elizabeth "Lily" Tucker-Pritchett (Aubrey Anderson-Emmons) on Mitchellin ja Cameronin vietnamilaisyntyinen adoptiotytär.
Lily on luonteeltaan tempperamenttinen ja välillä laiska.


text: Andy Bailey (Adam DeVine) on Joen hoitaja ja Haleyn nykyinen poikaystävä. Aluksi kun Andy tuli Jay ja Manny eivät pitäneet hänestä. Kuitenkin Jayn mielestä Andy sai jäädä. Andy tulee myös hyvin toimeen Philin kanssa. Andy seurusteli ennen Bethin kanssa mutta ihastui lopulta Haleyyn.


text: Dylan Marshall (Reid Ewing) on Haleyn ex-poikaystävä. Heillä oli kauan kestävä on-off suhde. Phil piti Dylanista todella paljon, toisin kuin Claire.


text: Delia "DeDe" Pritchett os Williams (Shelley Long) on Jayn ex-vaimo sekä Mitchellin ja Clairen äiti.


text: Franklin "Frank" Dunphy (Fred Willard) Philin isä ja Alexin, Haleyn ja Luken isoisä. Frank oli naimisissa ennen Philin äidin Gracen kanssa kunnes hän menehtyi. Sen jälkeen hän alkoi seurustella naapurinsa Annien kanssa mutta jätti tämän olleen epävarma heidän suhteesta.Lopulta hän meni naimisiin Phillin entisen lastenhoitajan Lorrainen kanssa.


text: Javier Delgado (Benjamin Bratt) on Mannyn isä ja Glorian ex-mies. Javier on tavannut monia naisia Glorian jälkeen ja kihlauttui erään Trishin kanssa.


text: Gil Thorpe (Rob Riggle) on kiinteistövälittäjä ja Philin kilpailija, joka usein saa Philin asiakkaat.


text: Sonia Ramirez (Stephanie Beatriz) on Glorian sisko, joka on katellinen Glorialle. Sonia oli yhdessä vaiheessa ihastunut Jayhin.


text: Pilar Ramirez (Elizabeth Peña) on Glorian tiukka äiti.


text: Ronnie LaFontaine (Steve Zahn) on Dunphyen ärsyttävä naapuri.


text: Amber LaFontaine (Andrea Anders) on Dunphyen ärsyttävä naapuri ja Ronnien vaimo.


title: Alkulukuserkku

text: Alkulukuserkuiksi kutsutaan sellaisia kahta alkulukua, joiden erotus on 4. Vastaavasti on myös olemassa alkulukupareja, joiden erotus on 2 (alkulukupari) tai 6 (sexy primes).


title: Alkulukuserkku

text: Alkulukuserkkuparit alle 1000 ovat:


title: Alkulukuserkku

text: 7 on ainoa alkuluku, joka esiintyy kahdessa alkulukuserkkuparissa. Yksi luvuista "n", "n"+4, "n"+8 on aina jaollinen 3:lla, joten "n" = 3 on ainoa tapaus, jossa kaikki kolme lukua ovat alkulukuja.


title: Alkulukuserkku

text: Suurin tunnettu alkulukuserkkupari on muotoa ("p", "p" + 4), missä


title: Alkulukuserkku

text: Tässä 9001# on 9001 pienimmän alkuluvun tulo. Sen löysi Ken Davis vuonna 2009 ja siinä on 11594 numeroa.


title: Alkulukuserkku

text:
Suurin tunnettu alkulukuserkku kandidaatti on
Siinä on 29629 numeroa ja sen löysivät Angel, Jobling and Augustin. Ensimmäinen luvuista on todistetusti alkuluku, mutta toista ei ole pystytty vielä todistamaan alkuluvuksi.


title: Alkulukuserkku

text: Jos sama luku kuuluu sekä alkulukupariin että alkulukuserkkupariin, nämä yhdessä muodostavat alkulukukolmikon. Sellaisen muodostavat esimerkiksi luvut 13, 17 ja 19.


title: Alkulukuserkku

text: Viitattu 24.9.2013


title: Eteläamerikaniibis

text: Eteläamerikaniibis ("Theristicus caudatus") on iibiksiin kuuluva laajalla alueella Etelä-Amerikassa tavattava lintulaji.


title: Eteläamerikaniibis

text: Eteläamerikaniibis on suurikokoinen lintu, joka voi kasvaa 71–81 cm pitkäksi. Tuntomerkkejä ovat hyvin pitkä ja aslapäinkaartuva nokka, ruosteenruskea päälaki, keleertävänruskea pää, kaula ja rinta sekä musta vatsa. Siivet ovat mustat lukuun ottamatta valkoisia sulkia siipien reunassa. Silmien iirikset ovat väriltään kirkkaanpunaiset. Nuoren Eteläamerikaniibiksen pää ja kaula ovat raidalliset. Eteläamerikaniibis muistuttaa andieniibistä ("Theristicus melanopis"), jonka erona on harmaa juova rinnassa.


title: Eteläamerikaniibis

text: Eteläamerikaniibikset liikkuvat yksin, pareittain tai löyhinä ryhminä savanneilla sekä avoiimlla kosteilla ruohomailla vesistöjen lähellä. Laji öypyy palmujen latvoissa. Laji peii pieninä ryhminä ja rakentaa pesän risusta palmuihin, kallioiden rinteiden kielekkeille tai talojen katoille. Naaras munii 2 tai kolme pitkänomaista vihreää ja ruskeapilkullista munaa. Lisääntymiskausi on kostean kauden aikana. Eteläamerikaniibisten ravintoa ovat madot, hämähäkit, heinäsirkat ja liskot.


title: Viessmann

text: Viessmann on vuonna 1917 perustettu saksalainen lämmitysjärjestelmiä valmistava perheyritys. Sen pääkonttori sijaitsee Nordhessenin eteläosassa Allendorfissa. Sillä on 11 maassa 10 600 työntekijää. Toimitusjohtaja on Martin Viessmann.


title: Viessmann

text: Yritys sponsoroi eri urheilulajeja, muun muassa yhdistettyä.


title: Viessmann

text: Yritys osti MP Rahastoilta syyskuussa 2013 suomalaisen kylmäkalustevalmistajan Norpen.


title: Järvenpään voimistelijat

text: Järvenpään Voimistelijat ry (JäV) on järvenpääläinen voimisteluseura, joka perustettiin vuonna 1950 nimellä Järvenpään naisvoimistelijat ry (JNV). Järvenpään Voimistelijat kuuluu Suomen Voimisteluliittoon ja on sinettiseura.


title: Markku Vahtila

text: Markku Vahtila (o.s. Leinonen; s. 1989 Hamina) on suomalainen telinevoimistelija. Hänen ykköstelineensä on renkaat. Vahtila on renkailla yhdeksänkertainen Suomen mestari sekä muun muassa Pohjoismaiden ja Pohjois-Euroopan mestari. Hän asuu ja harjoittelee Helsingissä. Hän on naimisissa valokuvaaja-yrittäjä Milla Vahtilan kanssa. Heillä on yhteinen brändi ja blogi "Voima-Vahtila".


title: Tuliköynnökset

text: Tuliköynnökset ("Columnea") on gesneriakasvien heimoon kuuluva suku.


title: Tuliköynnökset

text: Versot riippuvat alaspäin. Lehdet ovat soikeita. Kukat ovat yleensä punaisia.


title: Tuliköynnökset

text: Tuliköynnökset ovat kotoisin Keski- ja Etelä-Amerikasta.


title: Tuliköynnökset

text: Luonnossa tuliköynnökset kasvavat toisten kasvien päällä. Kasvit tarvitsevat kuohkean kasvualustan. Ne viihtyvät valoisalla paikalla, jossa on kostea ilma. Ne eivät tarvitse talvella paljoa lämpöä.


title: Tuliköynnökset

text: Tuliköynnöksiä käytetään huonekasveina. Ne sopivat amppeliin. Kasveista leikataan kukinnan jälkeen vanhat varsot pois.Risteymiä:


title: Prince of Persia: Warrior Within

text: Prince of Persia: Warrior Within on Ubisoftin kehittämä toimintaseikkailu-/tasohyppelypeli, joka julkaistiin vuonna 2004. Pelin juoni perustuu "" -pelin jälkeisiin tapahtumiin. Pelissä pelataan nimettömällä prinssillä, joka kulkee mystiselle saarelle paetakseen kuolemaa. Pelissä on kehuttu akrobatinen taistelusysteemi. Pelaaja miekkailee hirviöitä vastaan mitä notkeammilla ja sulavemmilla liikkeillä ja pystyy käyttämään myös apunaan erilaisia hiekkataikoja, kuten ajassa takaisin kelaamista ja ajan hidastamista.


title: Juliette Kemppi

text: Juliette Kemppi (s. 14. toukokuuta 1994 Kaarina) on suomalainen jalkapalloilija. Hän edustaa kaudella 2018 norjalaisseura Lillestrøm SK:ta. Pelipaikaltaan Kemppi on hyökkääjä.


title: Juliette Kemppi

text: Kemppi aloitti jalkapallon Kaarinan Nappuloissa esikouluikäisenä. Kemppi siirtyi Kaarinan Poikiin 10-vuotiaana, 13-vuotiaana Turun Pyrkivään ja vuonna 2009 Turun Palloseuraan. Hän oli 15-vuotias pelatessaan ensimmäistä kauttaan Naisten Liigassa. Kaudelle 2013 Kemppi siirtyi Åland Unitediin, jossa hän teki läpimurron ja iski 12 maalia. Kauden päätteeksi Kemppi palkittiin vuoden lupaavana nuorena tyttöpelaajana. Kauden 2015 Kemppi pelasi ruotsalaisseura AIK:ssa ja kaudet 2016–2017 norjalaisessa Kolbotn IL:ssä. Tammikuussa 2018 hän siirtyi Lillestrøm SK:hon.


title: Juliette Kemppi

text: Jalkapallon ohella Kemppi pelasi pitkään salibandya ja voitti keväällä 2012 alle 19-vuotiaiden tyttöjen salibandyn maailmanmestaruuden.


title: Juliette Kemppi

text: Kempin maajoukkueura alkoi 15-vuotiaana, kun hän pääsi vuotta vanhempien (vuonna 1993 syntyneiden) Pohjoismaiden mestaruusturnaukseen Ruotsiin. Kesällä 2013 hän kuului Suomen joukkueeseen alle 19-vuotiaiden naisten EM-kilpailuissa, joissa Suomi selviytyi välieriin. Hän teki EM-turnauksessa kaksi Suomen kolmesta maalista. UEFA:n tekninen tarkkailuryhmä valitsi Kempin EM-turnauksen All Stars -joukkueeseen.


title: Juliette Kemppi

text: Vuonna 2014 Kemppi oli Suomen alle 20-vuotiaiden maajoukkueen mukana Kanadassa pidetyissä alle 20-vuotiaiden MM-kilpailuissa. Hän oli Suomen paras maalintekijä tehtyään alkulohkon toisessa, 2–3-tappioon päättyneessä ottelussa Kanadaa vastaan kaksi maalia ja alkulohkon viimeisessä, 1–2-tappioon päättyneessä ottelussa Ghanaa vastaan Suomen ainoan maalin.


title: Juliette Kemppi

text: Suomen naisten maajoukkueessa Kemppi pelasi ensimmäisen maaottelunsa syyskuussa 2013 tultuaan MM-karsintaottelussa Kazakstania vastaan vaihdosta kentälle toisen jakson lopussa. Huhtikuun 2018 loppuun mennessä hän on pelannut 34 naisten maaottelua. Ensimmäisen maaottelumaalinsa hän teki huhtikuussa 2014 MM-karsintaottelussa Unkaria vastaan, toisen syyskuussa 2014 MM-karsintaottelussa Ranskaa vastaan ja kolmannen maaliskuussa 2015 Etelä-Afrikan tasavaltaa vastaan.


title: Gloksiniat

text: Gloksiniat eli suppilokukat ("Sinningia") on gesneriakasvien heimoon kuuluva suku.


title: Gloksiniat

text:
Varret ovat lyhyet. Lehdet ovat samettimaiset ja hauraat. Nykyisin on saatavana monenlaisia lajikkeita. Näiden nykyisten lajikkeiden kukkien
väri voi olla punainen, sininen, tai valkoinen ja kaksivärisiäkin kukkia voi olla. Joidenkin lajikkeiden kukat ovat kerrannaisia ja joidenkin
kukat ovat kähäräreunaisia.


title: Gloksiniat

text: Gloksinioita käytetään huonekasveina. Kasvit viihtyvät valoisalla ja lämpimällä kasvupaikalla, jolla on kostea ilma. Lisääminen onnistuu jakamalla mukuloita sekä lehtipistokkaista.


title: CD-Cops

text: CD-Cops on ensimmäinen julkaistu piraattitiedostojen käyttämisen estäjä.


title: CD-Cops

text: CD-Copseja käytettiin 1990-luvun lopulla levyjen suojaamista varten. Mutta sitä ei enää käytetä paljoa, koska nykyään on kehiteetty parempia työkaluja. CD-Copsin loi Danish Link Data Security ja sitä käytti Lotus 1-2-3.


title: Kaisa Salmela

text: Kaisa Salmela (s. Kemi) on suomalainen pesäpalloilija. Hän pelasi superpesiksessä vuosina 2000–2013 ja edusti viimeksi Porin Pesäkarhuja. Aiemmin hän pelasi superpesistä myös Jyväskylän Kirittärien, Oulun Lipon ja Tyrnävän Tempauksen joukkueissa. Salmela oli ulkopelipaikaltaan lukkari ja hänet valittiin viidesti Vuoden lukkariksi. Salmela on voittanut viisi SM-kultaa ja kolme SM-hopeaa sekä osallistunut kymmeneen Itä-Länsi-otteluun. Salmela pelasi vuosina 2000–2013 superpesiksessä 439 ottelua, joissa hän löi 532 juoksua, toi 281 juoksua ja keräsi 2 094 kärkilyöntiä. Salmelan kasvattajaseura on Simon Kiri.


title: Kaisa Salmela

text: Elokuussa 2018 Salmela palasi superpesiksen pudotuspeleihin yltäneeseen Porin Pesäkarhuihin joukkueen lukkarin Minttu Vettenrannan loukkaannuttua.


title: Kaisa Salmela

text: Salmela on suorittanut sosionomin ylemmän ammattikorkeakoulututkinnon ja asuu Kemissä.


title: Punanokkakipuaja

text: Punanokkakipuaja ("Hylexetastes perrotii") on kipuajien heimoon kuuluva varpuslintu.


title: Punanokkakipuaja

text: Punanokkakipuajaa tavataan Etelä-Amerikan luoteisosissa Boliviassa, Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi. Sen kannankehitys on kuitenkin vakaa, eikä lajin uskota olevan vaarassa, joten se on luokiteltu elinvoimaiseksi.


title: Abu Dhabin Grand Prix 2013

text: Abu Dhabin Grand Prix 2013 (virallisesti 2013 Formula 1 Etihad Airways Abu Dhabi Grand Prix) oli Formula 1 -kauden 2013 17. osakilpailu, joka ajettiin 3. marraskuuta 2013 Yas Marinan moottoriradalla Abu Dhabissa Yhdistyneissä arabiemiirikunnissa.


title: Abu Dhabin Grand Prix 2013

text: Radan pituus on 5,554 kilometriä ja kilpailussa ajettiin 55 kierrosta. Sebastian Vettel otti jo seitsemännen peräkkäisen voiton.


title: Abu Dhabin Grand Prix 2013

text: Force Indian kolmoskuljettaja James Calado ajoi perjantain ensimmäisissä vapaissa harjoituksissa Adrian Sutilin tilalla. Caterhamin Heikki Kovalainen ajoi Giedo van der Garden tilalla.


title: Forcitin tehdasrata

text: Forcitin tehdasrata tarkoittaa Forcit Oy:llä Hangossa vuosina 1901–1937 ollutta omaa 600 mm:n raidelevyinen kapearaiteista rataa. Sitä pitkin kuljetettiin raaka-aineita ja valmiita tuotteita tehtaan alueella sekä Valtion Rautateiden operoiman Hangon radan varteen.


title: Forcitin tehdasrata

text: Kapearaiteinen rataosuus päätettiin vuonna 1937 käytännön syistä leventää, koska räjähteiden siirtokuormaus tai räjähdevaunujen lavettikuljetus katsottiin tarpeettoman riskialttiiksi.


title: Forcitin tehdasrata

text: Radan leveäraiteistamisen yhteydessä tehtiin valtion rataan liittymävaihde, joka sai nimen Dynamiittivaihde (lyh. Dmv.). Vuonna 1939 vaihteesta tuli seisake ja Hangon alueen vuokra-ajan jälkeen se avattiin uudelleen nimellä Dynamiittitehdas.


title: Forcitin tehdasrata

text: Seisake ja tehtaanraide yhdistettiin Dynamiittivaihde -nimiseksi laiturivaihteeksi 11. tammikuuta 1943. Liikennepaikan miehitys lopetettiin 26. toukokuuta 1963, mutta se palvelee edelleen Forcit Oy:n tavaraliikennettä linjavaihteeksi luokiteltuna liikennepaikkana.


title: Forcitin tehdasrata

text: Forcit-yhtiöllä oli vakinaisessa liikenteessä kaksi 600 mm raideleveyksistä veturia. Toinen niistä oli 1920-luvulla valmistunut saksalainen veturi, josta ei ole säilynyt tietoja. Sen lisäksi vakinaisessa käytössä oli Ab Slipmaterial veturi numero 52/1929. Molemmat veturit romutettiin ennen talvisotaa.


title: Forcitin tehdasrata

text: "(kts. myös Pedershaab 415/1944 alla)"


title: Forcitin tehdasrata

text: Vuonna 1937 radalle hankittiin ensimmäisenä leveäraiteisena veturina Lokomo 14/37, joka poistettiin liikenteestä vuonna 1957 käytännössä loppuun ajettuna. Lokomon tilalle ruuhkautumista helpottamaan saatu Dv100/1524 (Valmet 66/1948, 0-8-0dm) osoittautui kuitenkin niin vaikeasti käsiteltäväksi, että pieni Lokomo saikin jatkaa liikenteessä vuoteen 1985 asti, jolloin avuksi saatiin hankittua entinen Valtion Rautateiden ratakuorma-auto Tve1 415 (Saalasti 57/1963, 0-4-0dh). Veturi jäi toimettomaksi talliinsa odottamaan sen tulevaa kohtaloa, koska tallin tyhjennyksellä ei ollut kiire ja veturia ei haluttu jättää sään armoille. Jonkin lähteen mukaan Lokomon veturi romutettiin joskus 1980-luvun lopulla koska se oli aivan liian heikkokuntoinen museoon .


title: Forcitin tehdasrata

text: Kun tarve kasvoi eikä leveäraiteisia järjestelyvetureita ollut saatavana, hankittiin tanskalaisen Pedershaab Maskinfabrik A/S -yhtiön valmistama Pedershaab (415/1944, 0-4-0dm, saksalaisittain B) 600 mm kapearaideveturi, joka levennyskappaleen ja pitempien akselien avulla muutettiin leveäraiteiseksi. Vain 2,9 m pitkästä ja 2,5 tonnia painavasta veturista tuli Suomen pienin leveäraideveturi. Voimanlähteenä siinä oli Fordin valmistama bensiinimoottori.


title: Forcitin tehdasrata

text: Leventäminen tehtiin omassa konepajassa, koska vaihtovetureita ei tuolloin yksinkertaisesti ollut saatavana. Suuren tarpeen vuoksi Valtion Rautatiet vei kaikki leveäraiteiset mitkä suinkin käsiinsä sai ja suuremmat teollisuusyhtiöt tappelivat lopuista. Veturi käytiin tarkastamassa sotakorvauksena, mutta venäläiset hylkäsivät veturin suoralta kädeltä sen pienuuden vuoksi. Se oli käytössä tehtaan radalla vanhan Lokomon kanssa toistakymmentä vuotta vaikka liikenne tahtoikin ruuhkautua.


title: Forcitin tehdasrata

text: Ruuhkautumista lievittämään saatiin vuonna 1957 Saalasti Oy:ltä ostettu Dv100/1524 (Valmet 66/1948, 0-8-0dm). Veturi oli alun perin Valmet Oy:n Tampereen Lentokonetehtaan valmistama sotakorvausveturi numero (66/1948), mutta se oli vastaanottotarkastuksessa hylätty ja jätetty Suomeen.


title: Forcitin tehdasrata

text: Kun SOTEVA purettiin vuonna 1954, kaikki venäläisten hylkäämä sotakorvaustavara huutokaupattiin. Huutokaupan moottoriveturit osti Saalasti Oy, joka vaihtoi puukaasukoneet takaisin alkuperäisen kaltaisiin dieselkoneisiin. Moottorivaihdon yhteydessä veturit tyyppimerkittiin Move21:ksi (Move 2:n ensimmäinen muunnos) ja ne myytiin kapearaiteita käyttäville teollisuusradoille. Viisi alkuperäisistä 750 mm:n vetureista levennettiin Janakkalassa vuonna 1956 1524 mm:n raideleveydelle, jolloin niille annettiin uusi tunnus Dv100/1523.. Yksi vetureista saatiin ostettua Hankoon Forcit Oy:n liikenteeseen. Hangossa se maalattiin keltaiseksi teollisuusveturien tapaan ja kylkiin tuli punainen raita


title: Forcitin tehdasrata

text: Veturin paino oli noin 12 000 kg, kokonaispituus 6,2 m ja suurin nopeus 31 km/h. Valmet-Skandiaverken 440D moottori tuotti 100 hv. Veturi hankittiin vanhan ja lähes loppuun ajetun Lokomon tilalle ruuhkaa helpottamaan, mutta se osoittautuikin vaikeasti käsiteltäväksi. Sotakorvausveturista rikkoutui myös laakeri heti alkuaikoina, joten se jäi sivuun pienen Lokomon jatkaessa sen tilalla liikenteessä. Veturi jäi toimettomaksi, mutta koska sitä ei haluttu viedä ratapihalle sään armoille eikä omistajalla ollut kiire tyhjentää vetureiden tilavaa tallia, jossa riitti tilaa myös muille veturille, niin se saikin jäädä sisätiloihin odottamaan parempia aikoja.


title: Forcitin tehdasrata

text: Vuonna 1985 radalle hankittiin entinen Valtion Rautateiden pienveturi Tve1 415 (Saalasti 57/1963, 0-4-0dh).


title: Forcitin tehdasrata

text: Kun Toijalan Veturimuseo samana vuonna lopulta avattiin, ei kestänyt kahta vuotta kauempaa, kun sinne matkasi epäsuhtainen veturikaksikko Dv100 ja Pedershaab. Sotakorvausveturi kunnostettiin talkootyöllä ajokuntoon varsin pian ja Pedershaab sai puolestaan pintakunnostuksen.


title: Forcitin tehdasrata

text: Molemmat saivat uuden värin: iso tutun veturinvihreän ja pienempi kirkkaan vihreän teollisuusveturien keltaisen tilalle.


title: Färsaarten historia

text: Färsaarten historian on oletettu alkaneen viikinkien asuttamisesta, mutta vuonna 2013 julkaistujen tutkimustulosten mukaan Färsaaret asutettiin todennäköisesti jo 300–500 vuotta aikaisemmin, 300–500-luvuilla. Norjalaiset saapuivat Färsaarille 800-luvulla, mutta esimerkiksi Pyhän Brendanin väitetään käyneen saarilla vuosien 560–567 aikana. Ensimmäiset norjalaiset olivat uutta maata etsimässä olleita tai sortoa paenneita maanviljelijöitä ja talonpoikia. Färsaarille kotiutui nopeasti norjalainen hallintojärjestelmä, ja saarista tuli vuonna 1035 virallisesti osa Norjan kuningaskuntaa.


title: Färsaarten historia

text: Tanska ja Norja yhdistyivät 1380, jolloin saarille levisi tanskalainen oikeuskäytäntö ja paikallisen "tingin" merkitys väheni. Färsaarten taloutta hallitsivat pitkään ulkomaalaiset kauppiaat, joille Tanska antoi saarten kauppamonopolin. Harvinainen poikkeus oli färsaarelainen Magnus Heinason, joka hallitsi saarten taloutta 1500-luvun lopulla. Tanskan kruunu otti monopolin haltuunsa vuonna 1707. Saaret säilyivät Tanskalla vuoden 1814 jälkeen, vaikka Ruotsi-Norjan unioni korvasi Tanskan ja Norjan liiton.


title: Färsaarten historia

text: Färsaarten vientiin suuntautunut kalastusteollisuus käynnistyi ja väkiluku alkoi kasvaa, kun tanskalainen kauppamonopoli lakkautettiin 1856. Vuosisadan lopulla kansallistunne heräsi, ja poliittisesti saari jakautui itsenäisyyttä ja Tanskan yhteydessä pysymistä kannattaviin. Tanska myönsi Färsaarille laajan itsehallinnon vuonna 1948. Färsaaria modernisoitiin 1950-luvulta lähtien, mutta 1980-luvun nousukausi kääntyi vuosikymmenen vaihteessa talouskriisiksi, kun kalansaaliit ja kalan markkinahinta romahtivat. Tanska joutui tukemaan saaria sadoilla miljoonilla Tanskan kruunuilla, mutta 1990-luvun lopussa talous lähti jälleen nousuun.


title: Färsaarten historia

text: Viikinkejä on pidetty Färsaarten ensimmäisinä asuttajina, mutta Durhamin yliopiston vuonna 2013 julkaistujen tutkimusten mukaan Färsaaret asutettiin jo 300–500-luvuilla, 300–500 vuotta ennen viikinkejä. Tutkimuksissa ei ole paljastunut, mistä asukkaat tulivat tai keitä he olivat, mutta arkeologisten löydösten perusteella he käyttivät turvetta. Aiemmin viikinkejä edeltäneestä vierailuista saarilla oli vain harvoja todisteita. Pyhän Brendanin väitetään käyneen saarilla vuosien 560–567 välillä tekemiensä matkojen aikana. Lisäksi iiriläinen munkki Dicuil oli maantieteellisessä teoksessaan kirjoittanut vuonna 825, että iiriläiset erakot olisivat eläneet saarilla ja joutuneet jättämään ne viikinkien takia.


title: Färsaarten historia

text:
Norjalaiset saapuivat Färsaarille 800-luvulla. Ensimmäiset asukkaat olivat maanviljelijöitä ja talonpoikia, jotka olivat etsimässä uutta maata tai paenneet sortoa Skandinaviasta. "Färsaarelaisten saaga" kertoo, että Grímr Kamban olisi ollut Färsaarten ensimmäinen asukas. Hänen ensimmäinen nimensä on muinaisnorjaa ja toinen iiriä, joten hän saattoi olla Britteinsaarilla asunut viikinki. Vágarin saarelta on löytynyt myös riimukivi, jonka mukaan Torkil Onundarson olisi ollut saarten ensimmäinen asukas.
Färsaarille perustettiin pian norjalainen hallintojärjestelmä. Tinganesissa oli saarten valtiollinen "ting", ja sen alaisuudessa oli paikallisia kokoontumispaikkoja. "Färsaarelaisten saagan" mukaan kristinusko tuli Färsaarille noin vuonna 1000, samoihin aikoihin kuin Islantiin. Uskonnon saarille toi hallitsevan Gøtuskeggjar-suvun edustaja Sigmundur Brestisson. Hän oli vieraillut Norjassa ja luvannut kuningas Olav Tryggvasonille käännyttävänsä saarelaiset. Färsaarelaiset maanviljelijät vastustivat muutosta, mitä seurasi verinen ajanjakso, johon liittyi myös yleistä vastustusta norjalaishallintoa vastaan.
"Färsaarelaisten saagan" mukaan "ting" hyväksyi 1035 norjalaisten vallan ja saarista tuli osa Norjan kuningaskuntaa. Saaret tulivat jatkossa sekä poliittisesti että taloudellisesti entistä riippuvaisemmaksi Norjasta. Paikallinen talous joutui vieraan vallan alaisuuteen, ensin Norjan ja sitten hansaliiton. Kirkko alkoi myös käyttää saarilla valtaa, ja se aloitti noin vuonna 1300 Kirkjubøuriin katedraalin rakentamisen. Siihen tarvittiin paljon paikallisia varoja, mikä sytytti kapinan piispaa kohtaan. Katedraali jäi lopulta rakentamatta.


title: Färsaarten historia

text: Tanskan ja Norjan kruunut yhdistettiin 1380, ja tanskalainen oikeuskäytäntö levisi Färsaarillekin. Samalla Färsaarten parlamentin, "tingin" merkitys väheni. Tanskan kuningas Kristian III antoi 1535 hampurilaiselle kauppiaalle Thomas Köppenille saarten kauppa- ja verotusoikeudet. Tanskassa tarvittiin sotien takia rahaa, ja Färsaaria oli aiemmin yritetty myydä Englannin kuningas Henrik VIII:lle. Uskonpuhdistuksen seurauksena Tanskasta tuli 1535 luterilainen, ja kuningaskunta määräsi sen myös sen erillisalueiden uskonnoksi. Paikallinen hiippakunta lakkautettiin, ja Kristian III takavarikoi kirkon maat. Suuren osan niistä hän vuokrasi Köppenille, mutta osa maista meni myös niin sanotuille "kongsbøndureille" eli kuninkaan talonpojille.


title: Färsaarten historia

text: Thomas Köppenin jälkeen Färsaarten taloutta hallitsivat pitkään ulkomaalaiset kauppiaat. Ainoa poikkeus oli färsaarelainen seikkailija Magnus Heinason, joka sai 1500-luvun loppupuolella luvan rakentaa Tórshavnin Skansinissa sotalaivan, kun hän oli luvannut taistella aluetta ryösteleviä merirosvoja vastaan. Heinasonia pidetään Färsaarilla kansallissankarina, vaikka hän myös keräsi suuria voittoja maanmiestensä kustannuksella.


title: Färsaarten historia

text: Tanskalainen Christoffer Gabel sai Färsaarten poliittisen ja taloudellisen vallan lähes kokonaan itselleen 1600-luvun puolivälissä. Kuoltuaan hän luovutti saarten hallinnan pojalleen Frederikille. Heidän valtakautensa muistetaan erityisen ankarina, ja he pyrkivät linnoittamaan Skansinia orjatyövoimalla. Asiasta tehtiin virallinen valitus Tanskaan, mutta saarelaiset ottivat oikeuden lopulta omiin käsiinsä, kun tulipalo ja räjähdykset tuhosivat monet Gabelien rakennuksista.


title: Färsaarten historia

text: Färsaarten kauppamonopoli siirtyi vuonna 1707 Tanskan kruunulle. Kauppa koostui tuolloin pääasiassa saarilta tuotavista villatuotteista ja sinne vietävistä ruoka- ja puutavarasta. Napoleonin sodat katkaisivat saarten kaupankäynnin, ja vuonna 1808 brittiläinen sotalaiva "Clio" valtasi hetkellisesti Tórshavnin Skansinin.


title: Färsaarten historia

text: Kun Ruotsi-Norjan unioni korvasi 1814 Tanska-Norjan, Färsaaret säilyi silti Tanskan hallussa. Kaksi vuotta myöhemmin saarista tuli Tanskan lääni ja paikallisparlamentti, "Løgting" lakkautettiin. Se järjestettiin uudelleen neuvoa-antavaksi elimeksi 1852.


title: Färsaarten historia

text:
Saarelaisten jo pitkään vaatima tanskalainen kauppamonopoli lakkautettiin 1. tammikuuta 1856, koska se tuotti vain tappiota Tanskan kruunulle. Tämän seurauksena paikallinen, vientiin suuntautunut kalastusteollisuus käynnistyi ja saarten asukasluku alkoi kasvaa. Färsaarelaisten kansallistunne voimistui 1800-luvun lopulla. Tapaninpäivänä 1888 "Løgtingin" rakennuksessa järjestettiin tilaisuus, jossa keskusteltiin fäärin kielen ja Färsaarten kulttuurin suojelemisesta. Tämän seurauksena perustettiin Føringafelag-niminen järjestö. Yksi tilaisuuden järjestäjistä oli Jóannes Patursson, joka perusti myöhemmin itsehallintopuolueen taistelemaan itsenäisyyden puolesta. Poliittisesti saari jakautui kahtia, ja itsenäisyyttä vastustavat pitivät pintansa pitkään.
Toinen maailmansota vaikutti merkittävästi Färsaarten tulevaisuuteen. Natsi-Saksa valtasi nopeasti Tanskan, ja Britanniassa pelättiin Färsaartenkin siirtymistä Saksalle, mikä olisi uhannut Pohjois-Atlantin laivaliikennettä. Britannia lähettikin joukkoja saarille ja antoi niille laajan itsehallinnon. Britit antoivat färsaarelaisille luvan käyttää aluksissaan vuonna 1919 suunniteltua lippua. Lupa myönnettiin 25. huhtikuuta 1940, ja päivästä on tullut myöhemmin Färsaarten lipun päivä, "Flaggdagur".


title: Färsaarten historia

text: Sodan jälkeen poliitikot eivät pitäneet paluuta vanhaan mahdollisena, mutta färsaarelaiset puolueet eivät päässeet yhteisymmärrykseen uudesta sopimuksesta Tanskan kanssa. Saarilla järjestettiin silti vuonna 1946 kansanäänestys itsenäisyydestä. Itsenäisyyden kannattajat voittivat täpärästi, mutta Färsaarilla ei päästy sopuun jatkotoimista ja Tanskassa pelättiin perustuslaillisia ongelmia. Kuningas Kristian X hajotti Färsaarten parlamentin, ja uusien vaalien jälkeen itsenäisyyttä vastustavat saivat enemmistön. Uusi parlamentti neuvotteli jälleen Tanskan kanssa, ja keskustelujen seurauksena Färsaarille myönnettiin 1. huhtikuuta 1948 laaja itsehallinto. Itsehallintolaissa tunnustettiin muun muassa Färsaarten lipun virallinen asema.


title: Färsaarten historia

text: Tanska liittyi 1973 Euroopan yhteisöön, mutta Färsaaret jäi sen ulkopuolelle yhteisen kalastuspolitiikan takia. Färsaaret teki 1977 EY:n kanssa kahdenvälisen kalastussopimuksen ja 1991 vapaakauppasopimuksen.


title: Färsaarten historia

text: Färsaaret koki 1950-luvulta 1980-loppuun talouskasvun ja modernisaation aikaa. Tanskan antama tuki mahdollisti saarille muita Pohjoismaita vastaavan julkisen sektorin. Pääoman runsaus ja hyvät mahdollisuudet yritystoiminnalle loivat 1980-luvulla taloudellisen nousukauden. Färsaarelaiset pankit, tanskalaiset finanssiyritykset ja paikallishallinto sijoittivat rahaa erityisesti kalastuksen ja rakennusalan tukemiseen sekä infrastruktuurin parantamiseen. Vuosien 1981-1988 aikana bruttokansantuote kasvoi vähintään kuusi prosenttia ja usein yli kymmenen prosenttia vuodessa.


title: Färsaarten historia

text: Färsaarten talous romahti 1990-luvun alussa, kun liikakalastuksen takia kalansaaliit pienenivät ja kalan maailmanhinta laski. Ensimmäinen vakava merkki talouskriisistä oli Sjóvinnubankinin kaatuminen. Färsaarten hallitus joutui pyytämään Tanskalta tukea, kun monet färsaarelaiset eivät pystyneet maksamaan takaisin kalastusalustensa modernisointia varten ottamiaan lainoja ja lainat siirtyivät Färsaarten hallitukselle. Färsaarten ulkomaanvelka oli ollut vielä vuonna 1988 noin 218 miljoonaa Tanskan kruunua, mutta summa oli vuonna 1991 noussut kahteen miljardiin kruunuun. Kalastusala romahti lähes täysin vuoden 1992 lopussa: muutamassa kuukaudessa bruttokansantuote laski 40 prosenttia ja työttömyys nousi käytännössä nollasta noin 25 prosenttiin. Tanska tuki Färsaaria lähes kahdella miljardilla kruunulla, ja sen vaatimuksista saarilla tehtiin monia taloudellisia uudistuksia.


title: Färsaarten historia

text: Talouskriisin jälkeen talous kääntyi jälleen 1990-luvun lopulla kasvuun, ja monet saarilta muuttaneet alkoivat samalla palata saarille. Poliittisesti kriisillä oli suuri vaikutus, ja Färsaarilla se sytytti uutta itsenäisyyspaloa. Vuoden 1998 parlamenttivaaleissa itsenäisyysmieliset saivatkin vasta toista kertaa enemmistön parlamenttiin. Vuodelle 2001 suunniteltiin jopa uutta itsenäisyyskansanäänestystä, mutta ehdotus hylättiin, kun Tanska uhkasi vetää taloudellisen tukensa pois. Vuoden 2002 parlamenttivaaleissa itsenäisyysasia jakoi jälleen äänestäjiä eikä itsenäisyysaate saanut enää enemmistön tukea.


title: Taifuuni Usagi

text: Taifuuni Usagi oli trooppinen hirmumyrsky, joka riehui läntisellä Tyynellämerellä syyskuussa 2013. Se aiheutti tuhoja etenkin Kiinan Guangdongin maakunnassa. Kovimmillaan tuulet olivat 50 m/s ja sateen voimakkuus 169 mm/h.


title: Taifuuni Usagi

text: Myrskyn ylittäessä Filippiinejä ainakin kaksi ihmistä sai surmansa ja kaksi oli kadoksissa. Taiwanissa yhdeksän ihmistä sai vammoja kaatuvien puiden takia. Yli 3 300 henkeä evakuoitiin tulvauhan vuoksi. Kiinassa sai surmansa ainakin 25 henkeä. Myrsky vaikutti Manner-Kiinassa 3,5 miljoonan ihmisen elämään.


title: Westgate-ostoskeskuksen verilöyly 2013

text: 21. syyskuuta 2013 kymmenen tunnistamatonta aseistautunutta miestä hyökkäsi yläluokan suosimaan Westgate-ostoskeskukseen Kenian pääkaupungissa Nairobissa He ampuivat kuolettavasti ainakin 62 ihmistä, mukaan lukien Kenian Punaisen Ristin työntekijöitä. Hyökkääjät ottivat myös ihmisiä panttivangeiksi ja jäivät miehittämään ostoskeskusta. Verilöylyssä haavoittui 175 ihmistä. Islamistiryhmä al-Shabaab otti vastuun tapauksesta, joka sen mukaan oli kostoa Kenian armeijan käytöstä Somaliassa.


title: Westgate-ostoskeskuksen verilöyly 2013

text: Terroristit pitivät ostoskeskusta hallussaan kolme päivää. 24. syyskuuta Kenian presidentti Uhuru Kenyatta ilmoitti piirityksen olevan ohi. Viisi terroristia surmattiin ja 11 pidätettiin. Muiden kuolonuhrien lopulliseksi määräksi tuli 67 ihmistä, joista 61 oli siviilejä ja loput turvallisuusviranomaisia. Yli 60 ihmisen ilmoitetaan olevan vielä kateissa.


title: Kimmo Carlson

text: Kimmo Carlson (s. 18. elokuuta 1987 Jyväskylä) on suomalainen pesäpalloilija, joka edustaa Hyvinkään Tahkoa. Carlsonin sopimus on voimassa vuoden 2018 loppuun asti.


title: Kimmo Carlson

text: Carlsonin kasvattajaseura on Jyväskylän Kiri. Hän edusti seuraa aina vuoteen 2016 saakka, pois lukien kaudet 2013-2014 jotka hän edusti Tahkoa. Jyväskylässä hän oli vuosina 2005-2008 edustanut sekä Kiriä että Valoa. Superpesisdebyyttinsä Carlson teki vuonna 2007 Kirissä. Hän pelasi kauden aikana 23 ottelua. Hän oli kuitenkin pelannut Superpesiksen karsintasarjaa jo vuonna 2005. Superpesistä ennen Carlson pelasi Ykköspesiksessä, poikien Superpesiksessä sekä Suomensarjassa. Carlson on valittu Itä–Länsi-otteluun kolmesti.


title: Kimmo Carlson

text: Carlson pelaa ulkona etukentällä. Sisällä Carlsonin roolina on etenijä.


title: Ville Harju

text: Ville Harju (s. 12. maaliskuuta 1993 Hyvinkää) on suomalainen pesäpalloilija, joka edustaa Haminan palloilijoita kauden 2019 kattavalla sopimuksella.


title: Ville Harju

text: Tahkon kasvatti Harju pelasi ensimmäiset pelinsä Superpesiksessä kaudella 2012. Hän pelasi kauden aikana yhteensä yhdeksän peliä, joissa hän löi yhden juoksun, toi kolme ja sai kuusi kärkilyöntiä. Kaudella 2013 Harju oli Tahkon kokoonpanossa viidessä ottelussa. Hän löi kaksi juoksua ja teki viisi kärkilyöntiä. Superpesistä ennen Harju pelasi poikien Superpesistä, Suomensarjaa sekä Ykköspesistä Puna-Mustissa Tahkon yhteistyösopimuksen myötä.


title: Ville Harju

text: Harju pelaa kotiuttajana ja kopparina.


title: Waltteri Hämäläinen

text: Waltteri Hämäläinen (s. 20. tammikuuta 1996 Kuopio) on suomalainen pesäpalloilija, joka edustaa Hyvinkään Tahkoa.


title: Waltteri Hämäläinen

text: Hämäläinen pelasi ensimmäiset ottelunsa Superpesiksessä kaudella 2013 Tahkon joukkueessa. Hämäläinen pelasi kauden aikana yhteensä kymmenen ottelua, joissa hän löi yhden ja toi viisi juoksua. Kärkilyöntipisteitä hän sai 11. Superpesisdebyyttiään ennen hän oli pelannut nuorten sarjoja, Ykköspesistä sekä Suomensarjaa. Hämäläisen kasvattajaseura on Puijon Pesisjuniorit. Sen lisäksi hän on edustanut Puijon Pesistä ennen siirtymistään Tahkoon.


title: Waltteri Hämäläinen

text: Hämäläinen pelaa vaihtajana ja etenijänä sekä ulkona polttolinjalla. Hän saavutti kaudella 2011 C-junioreissa SM-hopeaa sekä kaudella 2013 B-pojissa SM-kultaa.


title: Valentin Ikonen

text: Valentin Ikonen (s. 27. marraskuuta 1995 Järvenpää) on suomalainen pesäpalloilija, joka edustaa Hyvinkään Tahkoa. Ikosen sopimus kestää vuoden 2014 loppuun asti.


title: Valentin Ikonen

text: Ikonen pelasi ensimmäiset ottelunsa Superpesiksessä vuonna 2012 kasvattajaseuransa Tahkon joukkueessa. Hän pelasi yhden ottelun, jossa hän saavutti uran ensimmäisen lyötynsä. Kaudella 2013 Ikonen pelasi Tahkon edustusjoukkueessa 11 ottelua, joissa hän sai 11 kärkilyöntiä sekä kaksi tuotua juoksua.


title: Valentin Ikonen

text: Ikonen pelaa etukentällä. Hän on saavuttanut kaudella 2011 C-pojissa SM-hopeaa, 2012 A-pojissa SM-pronssia sekä kaudella 2013 B-pojissa SM-kultaa. Lisäksi hänet valittiin B-poikien Itä-Länsi-otteluun 2013, jossa Ikonen valittiin kentän parhaaksi. Ikonen löi ottelussa enemmän juoksuja kuin kukaan muu itä-länsi-viikonloppuna.


title: Pasi Kokkonen

text: Pasi Kokkonen (s. 7. huhtikuuta 1977 Helsinki) on suomalainen pesäpalloilija, joka edustaa Imatran Pallo-Veikkoja.


title: Pasi Kokkonen

text: Kokkosen kasvattajaseura on Järvenpään Palo. Kokkonen aloitti pesäpallon 8-vuotiaana. Järvenpään Palon lisäksi hän on pelannut Järvenpään Pesiksessä, Kinnarin Pesiksessä, Joensuun Mailassa, Kiteen Pallossa, Hyvinkään Tahkossa sekä Kouvolan Pallonlyöjissä. Kokkonen voitti Superpesiksen etenijäkuninkuuden vuonna 2009. Kausi 2013 oli Kokkosen 12. kausi Superpesiksessä.


title: Pasi Kokkonen

text: Kokkonen pelaa kopparina ja vaihtajana. Hän on pelannut Itä–Länsi-ottelussa seitsemän kertaa. Kokkonen on voittanut yhden SM-mitalin, hopeaa vuonna 2003, sekä junioreissa SM-hopeaa ja SM-pronssia Tahkon joukkueessa.


title: Pasi Kokkonen

text: Kokkosella on vaimo ja yksi lapsi.


title: Juha Suorauha

text: Juha Suorauha (s. 9. toukokuuta 1979) on entinen suomalainen pesäpalloilija.


title: Juha Suorauha

text: Suorauha edusti urallaan Superpesiksessä Koskenkorvan Urheilijoita, Nurmon Jymyä, Vimpelin Vetoa ja Kankaanpään Mailaa. Superpesiksen runkosarjassa Suorauha on pelannut kaikkiaan 378 ottelua, joissa on lyönyt 319 ja tuonut 197 juoksua. Kärkilyöntipisteitä hän on pelaamissaan runkosarjan otteluissa kerännyt 1 682.


title: Liguuri

text: Liguuri on Pohjois-Italian Liguriassa puhuttava romaaninen kieli. Sillä on joitain puhujia myös muualla Pohjois-Italiassa, Sardiniassa, Kaakkois-Ranskassa ja Monacossa (monegassi). Liguuria puhui vuonna 2002 noin 500 000 ihmistä. Liguurin merkittävin murre on Genovan zenéize. Liguuri muistuttaa piemonten ja lombardin kieliä enemmän kuin italiaa. Liguurin kirjakieli sai alkunsa 1200-luvulla.


title: Liguuri

text: Liguurin aakkoset ovat A Æ B C Ç D E EU F G H I J L M N O P Q R S T U V X. Kirjoituksessa käytetään myös erilaisia tarkkeita. Esimerkki liguurinkielisestä lauseesta: "Chi sótta gh'é a lìsta di scìmboli che se dêuvian pe scrîve o zenéize."


title: Marc Hodler

text: Marc Hodler (26. lokakuuta 1918 Bern – 18. lokakuuta 2006 Bern) oli sveitsiläinen asianajaja sekä pitkäaikainen Kansainvälisen hiihtoliiton puheenjohtaja ja Kansainvälisen olympiakomitean (KOK) jäsen.


title: Marc Hodler

text: Hodler oli koulutukseltaan lakimies. Hän opiskeli vuosina 1937–1943 lakitiedettä Bernin yliopistossa. Valmistumisen jälkeen hän työskenteli paikallisessa lakitoimistossa. Opiskeluaikanaan vuosina 1937–1939 hän oli Sveitsin alppihiihtojoukkueen jäsen. Tämä oli siihen aikaan poikkeuksellista, sillä hän oli ensimmäinen kaupunkilaistaustainen Sveitsin alppihiihtomaajoukkueessa. Hän uransa päättyi kuitenkin loukkaantumiseen. Tämän jälkeen hän toimi vuosina 1939–1948 Sveitsin joukkueen johtajana.


title: Marc Hodler

text: Urheilujohtajan uran voi katsoa alkaneen vuonna 1940, kun hänestä tuli vuosiksi 1940–1951 Sveitsin olympiakomitean varapuheenjohtaja. Sodan jälkeen helmikuussa 1948 pidetyissä Sankt Moritzin talviolympialaisissa hän vastasi alppilajien järjestelyistä. Vuosina 1949–1951 hän toimi Kansainvälisen hiihtoliiton alppilajeista vastaavan jaoston puheenjohtajana. Vuonna 1951 Hodler valittiin Kansainvälisen hiihtoliiton (FIS) puheenjohtajaksi, ja tätä uraa kesti ennätykselliset 47 vuotta eli vuoteen 1998 asti. Hänen puheenjohtajakautenaan FIS:stä tuli näkyvimpiä urheiluliittoja. Muun muassa alppilajien maailmancupin syntyminen vuonna 1967 oli merkittävimpiä aikaansaannoksia.


title: Marc Hodler

text: Marc Hodlerista tuli Kansainvälisen olympiakomitean jäsen vuonna 1963 ja sen toimenpanevan komitean jäsen vuosina 1984–2004. KOK:n varapuheenjohtajana hän toimi vuosina 1993–1997. Hodler oli KOK:n puheenjohtajaehdokkaana vuonna 1980, kun lordi Killanille valittiin seuraaja. Äänestyksen voitti espanjalainen Juan Antonio Samaranch. Hän tuli tunnetuksi erityisesti 1998 paljastettuaan KOK:ssa vallinneen korruptiokäytännön, joka liittyi erityisesti uusien olympiakisojen järjestäjää valittaessa. Vuoden 2002 Salt Lake Cityn talvikisojen valintaan liittyvät epäselvyydet tulivat erityisesti tällöin esille. Käytännön paljastuminen johti useiden KOK:n jäsenten erottamiseen tai eroamiseen.


title: Marc Hodler

text: Marc Hodler oli kansainvälisen tason bridge-pelaaja. Hän edusti Sveitsiä vuoden 1957 Euroopan joukkuemestaruuskilpailuissa. Hän saavutti bridge-urallaan viisi Sveitsin mestaruutta. Vuosina 2001–2006 hän toimi Kansainvälisen Bridgeliiton puheenjohtajana.


title: Glee: The Music, Volume 3 Showstoppers

text: Glee: The Music, Volume 3 Showstoppers on kolmas albumi FOXin televisiosarjasta Glee, jota esittää suomessa AVA. Se sisältää cover-versioita ensimmäisen tuotantokauden jaksosta "Uudet Tuttavuudet" jaksoon "Teatraalisuus", ja se julkaistiin 18. toukokuuta 2010. Albumista on kaksi eri versiota, toinen sisältää 14 kappaletta ja toinen 20. Vuoden 2010 marraskuussa ilmoitettiin, että albumi voitti vuoden paras soundtrack-palkinnon American Music Awards gaalassa.


title: Lasse Mårtenson (vuoden 1965 albumi)

text: Lasse Mårtenson on Lasse Mårtensonin esikoisalbumi. Se julkaistiin vuonna 1965 levymerkillä Sävel.


title: Magnus Heinason

text: Magnus Heinason (4. maaliskuuta 1545 – 18. tammikuuta 1589 Kööpenhamina, Tanska) oli färsaarelainen sotilas, merirosvo ja kauppias, joka sai vuonna 1578 Färsaarten kauppamonopoli Tanskan kuningas Fredrik II:lta.


title: Magnus Heinason

text: Heinason syntyi vuonna 1545. Hän oli Heini Havrekin, Färsaarten ensimmäisen luterilaisen papin poika. Heinason liittyi parikymppisenä Hollannin armeijaan ja taisteli maan puolesta Alankomaiden vapaussodassa Espanjaa vastaan. Heinason päätyi vuonna 1578 Tanskan kuningas Fredrik II:n hoviin ja etsi palvelustehtäviä. Hän sai Färsaarten kauppamonopolin sillä ehdolla, että turvaisi Färsaarten vedet merirosvoilta.


title: Magnus Heinason

text: Kesällä 1579 skotlantilainen merirosvo nimeltä Klerck ryösteli Tórshavnilta. Tämän jälkeen Heinason sai luvan pysäyttää englantilaisia ja hollantilaisia aluksia Färsaarten ja Norjan välisellä vesillä. Hän alkoi myös rakentamaan Skansinin linnoitusta Tórshavniin. Heinasonin kiistakumppani, tanskalainen Christoffer Valkendorff pyrki jatkuvasti vangitsemaan Heinasonin. Häntä syytettiin useaan kertaan muun muassa merirosvouksesta ja epärehellisestä kaupankäynnistä. Fredrik II:n kuoleman jälkeen Valkendorff onnistui vangitsemaan hänet. Vain kaksi päivää myöhemmin, 18. tammikuuta 1589 hänet mestattiin Kööpenhaminassa.


title: Paul George

text: Paul George (s. 2. toukokuuta 1990 Palmdale, Kalifornia) on yhdysvaltalainen koripalloilija, pelipaikaltaan heittävä takamies. Hän pelasi vuodesta 2010 vuoteen 2017 NBA-joukkue Indiana Pacersissä ja siirtyi vuonna 2017 edustamaan Oklahoma City Thunderia.


title: Paul George

text: Ennen ammattilaisuraansa yliopistokoripalloa Kalifornian osavaltionyliopiston (Fresno) joukkueessa pelannut George oli NBA:n vuoden kymmenes varaus. Kaudella 2012–2013 hänet valittiin ensimmäistä kertaa urallaan un.


title: Paul George

text: Kesäkuussa 2016 George valittiin Yhdysvaltain olympiajoukkueeseen Rio de Janeiroon. Yhdysvallat voitti Rion olympiaturnauksen.


title: Maire Honkanen

text: Maire Inkeri Honkanen o.s. "Tiinonen" (s. 1925) on kodin taloustieteen tutkija, ja hän on ollut Helsingin yliopiston kodin taloustieteen professori 1977–1991, sitä ennen hän oli ylimääräinen professori 1972–1977.


title: Petri Kulmala

text: Petri Kulmala (s. 6. heinäkuuta 1989 Ulvila) on suomalainen pesäpalloilija, joka edustaa Hyvinkään Tahkoa. Kulmalan sopimus kestää vuoden 2014 loppuun asti.


title: Petri Kulmala

text: Kulmalan debyytti Superpesiksessä tuli kaudella 2010 hänen kasvattajaseurassaan Ulvilan Pesä-Veikoissa. Kulmala pelasi Superpesiksessä yhden ottelun, jossa hän löi yhden juoksun ja teki kolme kärkilyöntiä. Kaudella 2012 Kulmala voitti Ykköspesiksen lyöjäkuninkuuden 70 lyödyllä juoksullaan. Se oli toinen peräkkäinen kausi, jolloin Kulmala voitti tilaston. Hän siirtyi Hyvinkään Tahkoon kaudelle 2013, jolloin Kulmala pääsi jälleen pelaamaan Superpesistä. Hän pelasi kauden aikana jokaisessa Tahkon ottelussa, löi yhteensä 47 juoksua ja toi kahdeksan. Hän sijoittui runkosarjan lyöjätilaston kahdenneksitoista.


title: Petri Kulmala

text: Kulmala pelaa kotiuttajajokerina. Hänet on valittu vuoden sotilaspesäpalloilijaksi. Kulmala on edustanut Tahkon ja UPV:n lisäksi Köyliön Lalleja.


title: Apolloniuksen lause

text: Apolloniuksen lause määrää geometriassa kolmion kulmasta sen vastakkaiselle sivulle piirretyn keskijanan pituuden suhteen kolmion sivuihin. Lause sanoo, että kulmaa viereisille sivuille piirrettyjen neliöiden pinta-alojen summa on yhtä suuri kuin kahden kolmion keskijanalle piirretyn neliön ja kahden kulmaa vastakkaisen sivun keskipisteeltä viereiseen kulmaan piirretyn neliön pinta-alojen summa.


title: Apolloniuksen lause

text: Kolmiolla ABC, jolla AD kolmiolle piirretty keskijana pätee


Apolloniuksen lause


title: Apolloniuksen lause

text:
Apolloniuksen lause on erikoistapaus Stewartin lauseesta. Suorakulmaisella kolmiolla lause palautuu Pythagoraan lauseeksi. Koska suunnikkaan lävistäjät puolittavat suunnikkaan kahdeksi samankokoiseksi kolmioiksi, lause on yhtäpitävä myös suunnikassäännön kanssa.
Lause on nimetty Apollonios Pergalaisen mukaan.


title: Apolloniuksen lause

text:
Olkoon kolmio ABC ja D piste janalla BC niin, että BD=DC. Piirretään keski(jana) AD.
Merkitään BC=a, AB=b, BC=c, AD=d, BD=DC= m, sekä kulma BDA=θ ja kulma CDA=θ'.
Kosinilauseella saadaan


title: Apolloniuksen lause

text: Summaamalla nämä kaksi yhtälöä saamme Apolloniuksen lauseen


title: Apolloniuksen lause

text:
Apolloniuksen lause voidaan ajatella kolmion janoihin piirrettyjen neliöiden summakaavana.
Piirretään kolmion sivuille AB sekä AC neliöt. Neliöiden pinta-alat ovat tällöin (AB) ja (AC).
Piirretään seuraavaksi kolmion (keski)janan molemmille puollelle neliöt joiden pinta-alat ovat (AD). Piirretään lisäksi janoille BD sekä DC neliöt. Näiden neliöiden pinta-alat ovat (BC) ja (DC). Nämä neliöt ovat pinta-alaltaan yhtä suuria.
Apolloniuksen lause sanoo, että kahden ensimmäisen neliön pinta-alojen summa on yhtä suuri kuin neljän viimeisen neliön summa


title: Elviss Krastins

text: Elviss Krastins (s. 15. syyskuuta 1994 Latvia) on suomalais-latvialainen maajoukkuetason lentopalloilija. Hän edusti vuosina 2010–2016 Lentopallon Mestaruusliigassa Vammalan Lentopalloa. Kesällä 2016 Krastins kirjoitti sopimuksen belgialaisseura Topvolley Antwerpenin kanssa. Kaudella 2017–2018 Krastins puki ylleen puolalaisen huippujoukkue Asseco Resovian pelipaidan. Alkukesästä 2018 Krastins solmi kahden vuoden sopimuksen ranskalaisen Arago De Seten kanssa.


title: Elviss Krastins

text: Krastins on voittanut urallaan kuusi SM-mitalia: kahdesti Suomen mestaruuden, kahdesti SM-hopean ja niin ikään kaksi kertaa SM-pronssia. Latvialaistaustainen toisen polven lentopalloilija debytoi miesten lentopallomaajoukkueessa vuonna 2013. Ennen vuoden 2018 MM-kilpailuja hän on pelannut 115 maaottelua


title: Elviss Krastins

text: Krastinsin isä Uģis Krastiņš pelasi aikoinaan ammattilaisena niin Suomessa kuin Ranskassa. Hänen isänsä esimerkin myötä Elviss aloitti lentopallon ja pelasi Suomessa juniorivuotensa Perungan Poikien riveissä. Isä-Ugis pelasi samanaikaisesti PerPon liigajoukkueessa. Krastinsin perhe on myös urheilullinen: Ugis-isä on entinen passari, Angelika-äiti kansallisen tason yleisurheilija ja Anete-sisko on pelannut lentopalloa Mestaruusliigassa ja beach volleyta nuorten arvokisoissa.


title: Elviss Krastins

text: Krastins kävi koulut tavallista nopeammin ja aloitti lukiossa opiskelun jo samaan aikaan kuin häntä vuotta vanhemman ikäluokan (1993) maajoukkuelentopalloilijat Kuortaneen urheilulukiossa. Kuortaneen urheilulukion ja lentopalloliiton valmennuskeskuksesta Krastins siirtyi vuoden periodin jälkeen pelaamaan Vammalan Lentopalloon, missä hän teki vuonna 2010 liigadebyytin. Liigadebytantti oli 17-vuotias. Hänen isänsä valmensi VaLePaa.


title: Elviss Krastins

text: Krastins voitti voitti avauskaudellaan VaLePassa SM-hopeaa (2011) ja heti toisella kaudellaan SM-kultaa (2012). Vuonna 2013 VaLePa jäi SM-pronssille. Uransa toiseen Suomen mestaruuteen Krastins ylsi VaLePan riveissä vuonna 2014. Viides aikuisten SM-mitali oli pronssinen vuonna 2015 ja kuudes SM-hopea vuonna 2016.


title: Elviss Krastins

text: Krastinsin rooli on etenevässä määrin kasvanut VaLePan riveissä. Sastamalaisjoukkueen avauskokoonpanoon hän nousi kaudella 2012-2013. Maaliskuussa 2015 Krastins valittiin uransa ensimmäistä kertaa Mestaruusliigan kuukauden tähdistöjoukkueeseen. Kaikkiaan Krastins pelasi isänsä alaisuudessa VaLePassa kuusi peräkkäistä kautta.


title: Elviss Krastins

text: Kuuden VaLePassa pelatun vuoden jälkeen Krastins oli valmis hakemaan uskottavasti pelipaikkaa ulkomaankentiltä. Hänen vahvat esityksensä A-maajoukkuepaidassa alkukesästä toivat sopimuksen belgialaisseura Topvolley Antwerpeniin kaudeksi 2016-17. Krastins pelasi ulkomailla onnistuneen avauskauden. Hän kuului läpi kauden Antwerpenin aloitusseitsikkoon ja auttoi seuran runkosarjan 4. tilalle. Ylemmässä loppusarjassa joukkue saavutti Belgian liigassa neljännelle sijan.


title: Elviss Krastins

text: Puolassa syksyllä 2017 järjestetyssä EM-lopputurnauksessa uutisoitiin Krastinsin kirjoittaneen yksivuotisen sopimuksen puolalaisen huippujoukkue Asseco Resoviaan, joka sijoittui keväällä 2017 Puolan Plusligassa neljänneksi. Tätä ennen se oli mitaleilla kahdeksana vuonna peräkkäin. Edellinen mestaruus on parin vuoden takaa.


title: Elviss Krastins

text: Miesten maajoukkueessa Krastins debytoi vuonna 2013 Slovakiaa vastaan. Hän kuului Suomen MM-karsintajoukkueeseen, joka selvitti tiensä MM-kisoihin 2014. Syksyn 2014 MM-kisajoukkueeseen Krastinsia ei valittu eikä vuoden jälkeisiin syksyn Italian EM-kisoihin 2015. Kesän 2015 A-maajoukkueessa Krastins pelasi lentopallon Maailmanliigassa. Hän oli mukana Suomen olympiakarsintajoukkueessa Berliinin maanosakarsinnoissa tammikuussa 2016.


title: Elviss Krastins

text: Krastins kuului juniorivuosinaan myös oman ikäluokkansa maajoukkueikäryhmään esiintyen kahdesti EM-kisoissa.


title: Acklins

text: Acklins on saari ja hallintoalue Bahamalla. Saari kuuluu Acklinsinlahtea ympäröivään saariryhmään. Koko saariryhmä on hieman syrjässä Bahaman turistialueilta, minkä vuoksi Acklins on vähemmän tunnettu.


title: Acklins

text: Acklins oli asumaton Amerikan vapaussotaan asti, jolloin sotaa paenneet lojalistit saapuivat saarille orjineen ja perustivat saarelle puuvillaplantaaseja. Enimmillään saarella oli 1 200 orjaa. Orjuuden kieltäminen ja eroosio ajoivat plantaasit alas ja saaren talous alkoi perustua pesusienen kalastukseen. Sienitaudit hävittivät pesusienet, minkä jälkeen saaren asukkaat ovat saanet elantonsa kalastuksesta ja pienmaanviljelystä.


title: Acklins

text: Acklinsin hallintoalueeseen kuuluvat myös asumattomat saaret Castle Island ja Plana Cays.


title: Kevin Schwantz

text: Kevin Schwantz (s. 19. kesäkuuta 1964 Houston, Texas) on yhdysvaltalainen entinen ratamoottoripyöräilijä. Koko MotoGP-uransa Suzukilla ajanut Schwantz lopetti aktiiviuransa kesken kauden 1995.


title: Kevin Schwantz

text: Schwantz voitti 500-kuutioisten luokkana tunnetun, nykyisen MotoGP-luokan maailmanmestaruuden kaudella 1993.


title: Galvaaninen kytkeytyminen

text: Galvaanisesti kytkeytyvät eli johtuvat häiriöt ovat sähköisten häiriöiden tyyppi, jossa häiriö kytkeytyy piirin fyysisiä reittejä kuten johtimia pitkin.


title: Galvaaninen kytkeytyminen

text: Johtuvat häiriöt voidaan jakaa kytkeytymistavan mukaan eromuotoisiin () ja yhteismuotoisiin () häiriöihin.


title: Galvaaninen kytkeytyminen

text: Eromuotoinen häiriö kytkeytyy piiriin samalla lailla kuin piirin hyötysignaalikin samoja fyysisiä reittejä pitkin. Eromuotoinen häiriö voidaan mitata johtimien välisenä virtana tai jännitteenä. Häiriölähde voi olla esimerkiksi PC-tietokoneen hakkuriteholähde, joka muuntaessaan verkkojännitteen tietokoneelle sopivaksi kehittää nopeita transienttipiikkejä, jotka johtuvat muunnetun jännitteen mukana häiriten sähköä käyttäviä tietokoneen osia.


title: Galvaaninen kytkeytyminen

text:
Yhteismuotoinen häiriö kytkeytyy piiriin siten, että sillä on ainakin yksi kytkeytymistie joka ei ole signaalitie. Yhteismuotoinen häiriö voidaan mitata samanvaiheisena virtana tai jännitteenä signaalijohtimien ja maan välillä. Yhteismuotoinen häiriö etenee signaalijohtimissa samanvaiheisena eikä suoraan aiheuta johtimiin jännite-eroa, joten se ei yleensä ole välttämättä haitallinen. Käytännön johtimet eivät kuitenkaan ole täysin ideaalisia, joten häiriö voi muuttua eromuotoiseksi esimerkiksi epäsymmetrian tai ylimääräisten kytkeytymisteiden vaikutuksesta. Yhteismuotoista häiriötä voidaan vaimentaa kasvattamalla kytkentätien impedanssia.
Yleisimmin galvaaninen kytkeytyminen tapahtuu yhteisen maadoituksen tai tehonsyötön kautta. Myös sähkö- ja magneettikenttien aiheuttamien häiriöiden lopullinen muoto on yleensä johtuva häiriö. Varsinkin maadoitus aiheuttaa usein ongelmia, kun monta laitetta tai piiriä on kytketty samaan maahan. Koska maajohtimella on aina impedanssia, yhteistä maata käyttävien laitteiden ja piirien virrat vaikuttavat toisiinsa.


title: Galvaaninen kytkeytyminen

text: Eromuotoisia häiriöitä voidaan estää suotimilla, mikäli häiriötaajuus on eri taajuudella kuin hyötysignaali. Toinen tapa on käyttää galvaanista erotusta, jossa johtava yhteys katkaistaan esimerkiksi muuntajan avulla. Sähköturvallisuuden kannalta tehty suojaerotus ei kuitenkaan estä häiriöiden siirtymistä esimerkiksi kapasitiivisesti. Pitkät johdot vastaanottavat häiriöitä helpoimmin, joten on hyödyllistä käyttää mahdollisimman lyhyitä johtoja. Maadoitusta tehtäessä on merkittävää valita mahdollisimman häiriötön maataso ja välttää yhdistämästä useiden eri piirien maadoituksia johtuvien häiriöiden estämiseksi. Yhteismuotoisia häiriöitä voi estää esimerkiksi liittämällä jokaiseen johtimeen ferriitti, jolloin häiriösignaali voidaan suodattaa vaikuttamatta hyötysignaalin kulkuun. Korkeataajuista häiriövirtaa voidaan vähentää tehonsiirron johtimissa käyttämällä kuristinta, jossa virran meno- ja paluujohtimet on käämitty saman sydämen ympärille. Kuristimessa eromuotoisen virran magneettivuot kumoavat toisensa, joten induktanssi on pieni. Yhteismuotoisten virtojen magneettivuot sen sijaan vahvistavat toisiaan, jolloin induktanssi, ja siten myös impedanssi, on suurempi. On myös kehitetty kuristimia, joiden rakenne sallii osan magneettivuosta vuotaa ulkopuolelle. Tällöin voidaan suodattaa myös eromuotoisia häiriöitä.


title: Panssaridivisioona Feldherrnhalle 2

text: Panssaridivisioona Feldherrnhalle 2 oli Saksan maavoimien panssariyhtymä toisen maailmansodan lopulla.


title: Panssaridivisioona Feldherrnhalle 2

text: Divisioona perustettiin tammikuussa 1945 nimellä 2. panssaridivisioona Feldherrnhalle 13. panssaridivisioonan jäänteistä ja panssarikrenatööridivisioona Feldherrnhallesta. Se nimettiin 23. maaliskuuta panssaridivisioona Feldherrnhalle 2:ksi.


title: Panssaridivisioona Feldherrnhalle 2

text: Divisioona liitettiin huhtikuussa Slovakiassa taistelevaan Etelän armeijaryhmän 8. armeijaan osaksi panssariarmeijakunta Feldherrnhallea. Se siirrettiin toukokuussa armeijan mukana armeijaryhmä Ostmarkiin, joka taisteli Tonavan latvoilla.


title: Panssaridivisioona Feldherrnhalle 2

text: Divisioona antautui neuvostojoukoille toukokuussa.


title: Panssaridivisioona Feldherrnhalle 2

text: Divisioonan komentajana oli 9. maaliskuuta 1945 alkaen antautumiseen kenraalimajuri Franz Bäke.


title: Indoliini

text: Indoliini (CHN) on heterosyklinen aromaattinen yhdiste ja indolin osittain tyydyttynyt johdannainen. Yhdistettä käytetään orgaanisessa synteesissä.


title: Indoliini

text: Indoliini on huoneenlämpötilassa väritöntä nestemäistä ja suhteellisen helposti haihtuvaa. Se liukenee veteen vain vähäisessä määrin, mutta liukenee orgaanisiin liuottimiin kuten bentseeniin, asetoniin tai dietyylieetteriin. Yhdistettä voidaan valmistaa usealla eri tavalla. Indoliinin synteesiin käytettyjä menetelmiä ovat muun muassa indolin pelkistys vedyn avulla Raney-nikkelin toimiessa katalyyttinä, pelkistämällä natriumsyanoboorihydridillä, 2-(2-aminofenyyli)etanolin ja natriumhydroksidin välisellä reaktiolla tai 2-(2-kloorietyyli)aniliinin ja natriumhydroksidin välisellä reaktiolla.


title: Indoliini

text: Indoliinia voidaan käyttää lääkeaineiden, fungisidien ja bakterisidien valmistukseen. Siitä valmistettavia johdannaisia ovat muun muassa indoksyyli ja oksindoli


title: Altamont Speedway Free Festival

text: Altamont Speedway Free Festival oli kuuluisa yhden päivän rockfestivaali, joka järjestettiin Altamontin kilparadalla, Livermoren lähellä Pohjois-Kaliforniassa 6. joulukuuta 1969. Pääesiintyjä oli The Rolling Stones, ja muut esiintyjät olivat Santana, Jefferson Airplane, The Flying Burrito Brothers ja Crosby, Stills, Nash & Young. Myös järjestäjiin kuuluneen Grateful Dead -yhtyeen piti esiintyä, mutta päivän tapahtumien vuoksi yhtye perui esiintymisensä viime hetkellä.


title: Altamont Speedway Free Festival

text: Festivaali on tullut tunnetuksi lähinnä siellä tapahtuneista väkivaltaisuuksista. Yksi järjestysmiehinä toimineista Helvetin enkeleistä puukotti 18-vuotiaan katsojan hengiltä, minkä lisäksi festivaaleilla tapahtui kolme muuta kuolemantapausta sekä lukemattomia tappeluita erityisesti yleisön ja Helvetin enkelien välillä. Tapahtumaa onkin pidetty hippikauden ja 1960-luvun päätöshetkenä, vastakohtana muutamaa kuukautta aiemmin ”rauhan ja rakkauden” hengessä vietetyille Woodstockin festivaaleille.


title: Altamont Speedway Free Festival

text: The Rolling Stones oli palannut esiintymislavoille ja Pohjois-Amerikkaan ensimmäistä kertaa noin kolmeen vuoteen syksyllä 1969. Yhtye esiintyi loppuunmyydyillä areenoilla, ja kiitokseksi amerikkalaisille yhtye päätti järjestää kiertueen lopuksi ilmaiskonsertin. Tähän vaikutti myös arvostelu konserttien korkeista lipunhinnoista. Esiintyminen oli tarkoitus järjestää Woodstock-henkisellä ilmaisfestivaalilla, josta alkuperäisen idean oli esittänyt Grateful Dead -yhtye. Konsertti järjestettäisiin kuitenkin Woodstockia aidompaan hippityyliin, sillä käytännön järjestelyistä vastaisivat muusikot itse.Norman: Jagger, s. 455.


title: Altamont Speedway Free Festival

text: Alun perin konsertti piti järjestää San Franciscossa Golden Gate Parkissa, joka oli hyvien liikenneyhteyksien varrella sijainnut julkinen tila. Suunnitelma kuitenkin peruuntui siellä samaan aikaan pelatun jalkapallo-ottelun takia. Uudeksi paikaksi valittiin Sears Pointin kilparata Sonomassa. Lavarakennelma oli jo ehditty pystyttää sinne, mutta radan omistava elokuvayhtiö Filmways vaati yllättäen The Rolling Stonesilta paikan käytöstä yli 200 000 dollarin ennakkomaksua ja lisäksi oikeuksia konsertista mahdollisesti tehtäviin albumeihin ja elokuviin, mihin yhtye ei suostunut. Stonesin ja Grateful Deadin managerit palkkasivat tunnetun juristin Melvin Bellin selvittämään hankalaa tilannetta.


title: Altamont Speedway Free Festival

text: Konserttiin oli enää aikaa vajaat pari päivää, kun paikallinen liikemies Dick Carter tarjosi viime hetkillä käyttöön Alamedan piirikunnassa sijaitsevaa omistamaansa Altamontin kilparataa. Lisäksi Carter halusi näkyvyyttä itselleen ja autioitumassa olevalle kilparadalleen. Hän tarjosi paikan käyttöön ilmaiseksi, mutta siivouksesta pitäisi maksaa viisituhatta dollaria ja ottaa miljoonan vakuutus tuhotöiden varalta. Niinpä lavarakennelma siirrettiin Altamontiin samalla, kun tuhansia katsojia oli jo matkalla viime hetkellä hylättyyn Sears Pointiin. Aluetta ryhdyttiin siivoamaan, sillä radalla oli kilpailujen jäljiltä autonraatoja sekä suuret määrät metalli- ja lasinpaloja.


title: Altamont Speedway Free Festival

text: Altamontin konsertin järjestelyjä on pidetty monilta osin puutteellisina. Toisin kuin hylätty Sears Point, Altamont oli pitkälti tasamaata, mikä haittasi yleisön näkyvyyttä. Ongelmia aiheutti erityisesti alueen sijainti. Lähin paikka, mihin auton saattoi jättää, oli puolivalmis moottoritien pätkä kahdeksan mailin päässä. Helikopteria käyttäviä esiintyjiä ja VIP-vieraita lukuun ottamatta yleisö joutui siten taivaltamaan paikalle hylättyjä sivuteita pitkin tai vaarallisen lähellä rautatiekiskoja. San Franciscosta jalan vaeltavat hipit saapuivat pitkälti työväenluokkaiselle East Bayn alueelle, missä paikallinen väestö suhtautui vieraisiin avoimen vihamielisesti. Se oli myös pelättyjen Oaklandin Helvetin enkeleiden aluetta.Norman: Jagger, s. 458. Konserttialueen vessat sekä ruoka- ja terveydenhoitopalvelut oli toimitettu paikalle kiireessä viimeisen vuorokauden aikana, eivätkä ne olleet riittäviä. Matala konserttilava jätti esiintyjät väkijoukon armoille.Norman: Jagger, s. 461.


title: Altamont Speedway Free Festival

text: Joidenkin lähteiden mukaan The Rolling Stones palkkasi Grateful Deadin suosituksesta konsertin järjestysmiehiksi paikalliset Helvetin enkelit. Enkelit olivat toimineet Grateful Deadin konserteissa järjestysmiehinä ilman suurempia ongelmia. Grateful Dead oli myös järjestänyt hyväntekeväisyyskonsertteja organisaation hyväksi. Lisäksi uskottiin, että paikalle virallisesti kutsuttuina Enkelit eivät tulisi tapahtumaan ainakaan vihamielisinä. Helvetin enkelit toimisivat myös pelotteena, jos heidän annettaisiin pysäköidä moottoripyöränsä lavan vieressä olevien sähkögenereettoreiden viereen. Näin he suojaisivat esiintyjien lisäksi myös sähkövirtaa.Norman: Jagger, s. 460. Varsinaista virkavaltaa oli hyvin vähän – Rolling Stonesin kitaristi Keith Richards muisteli nähneensä ”kolme poliisia puolta miljoonaa ihmistä kohti”.


title: Altamont Speedway Free Festival

text: Rolling Stonesin lavamanageri ja festivaalin kuuluttaja Sam Cutler on kertonut pyytäneensä Enkeleitä olemaan matalan lavan edustalla ja tarvittaessa estämään yleisön ryntäämisen lavalle ja suojaamaan sähkölaitteita. Helvetin enkeleiden mukaan heidän käskettiin ”seisoa lavan edessä” ja heille annettiin palkkioksi ”500 dollarin kaljalasti”. Stones oli aiemmin samana vuonna käyttänyt englantilaisia paikallisia Helvetin enkeleitä järjestysmiehinä Hyde Parkin ilmaiskonsertissaan, mutta joukko oli lähinnä ”koulupoikia” ja lainkuuliaisia harrastelijoita verrattuna amerikkalaisiin, lähes lainsuojattomiin vastineisiinsa.


title: Altamont Speedway Free Festival

text: Alueelle saapui lauantaiaamuna 6. joulukuuta 1969 noin 300 000 ihmistä. ”Lännen Woodstockiksi” nimetty tapahtuma alkoi keskipäivällä, ja ensimmäinen esiintyjä oli latinovaikutteista rockia soittanut Santana. Huumeiden ja alkoholin vaikutuksen alaisena olevan yleisön ja lavan edustalla olleiden Enkeleiden välille alkoi pian tulla kahnauksia. Enkelit väittivät myöhemmin, että osa yleisöstä kaatoi tahallaan heidän moottoripyöriään ja käyttäytyi muutenkin provosoivasti. Väkivaltaa esiintyi myös katsojien välillä, sillä valkoihoinen yleisö oli pääasiallisesti jakautunut kahteen toisilleen vihamieliseen ryhmään, hippeihin ja ”punaniskanuoriin”. Viimeksi mainitut kävivät biljardikepit aseinaan niin mies- kuin naispuolistenkin hippien kimppuun. Molempien osapuolten ryhmittymät olivat pääsääntöisesti joko alkoholin, amfetamiinin tai LSD:n vaikutuksen alaisina. Huonolaatuinen LSD sai monet riisumaan itsensä alastomiksi.


title: Altamont Speedway Free Festival

text: Helvetin enkelit käyttivät esiintymislavan mataluutta hyväkseen ja liikkuivat sillä oman mielensä mukaan tehden mikrofoniin omia kuulutuksiaan. Enkelien oluella ja pontikalla täytetty koulubussi sijaitsi vähän matkan päässä, ja sen katolta nämä heittelivät esiintyjiä tyhjillä pulloilla ja tölkeillä. Tämän seurauksena festivaalin johtokuntaan kuulunut Ronnie Schneider osti alkoholivaraston viidelläsadalla dollarilla ja antoi sen takaisin ilmaiseksi sillä ehdolla, että heittely loppuu. Lähellä lavaa konserttia seurannut The Ace of Cups -naisyhtyeen jäsen Denise Jewkes sai oluttölkistä tai -pullosta osuman päähänsä, mikä aiheutti kallonmurtuman. Neljännellä kuulla raskaana ollut Jewkes toimitettiin Livermoren sairaalaan, missä hänen mukaansa oli hoidettavana kymmeniä katsojia. Seremoniamestari Sam Cutlerin mukaan väkivaltaisia hyökkäyksiä tehneet Helvetin enkelit eivät olleet järjestön varsinaisia jäseniä, vaan jäsenyyttä havittelevia kokelaita, jotka pyrkivät tekemään vaikutuksen ylempiarvoisiin.


title: Altamont Speedway Free Festival

text: Toisena esiintyjänä vuorossa olleen Jefferson Airplanen aikana levottomuudet puhkesivat jälleen. Kolmannen kappaleen ”The Other Side of This Life” aikana yhtyeen laulaja Marty Balin meni yleisön joukkoon rauhoittamaan tilannetta, jolloin yksi Helvetin enkeleistä löi hänet tajuttomaksi. Tilanteen aikana yhtyeen laulaja-kitaristi Paul Kantner ja Sweet William-nimellä tunnettu Helvetin enkeli kävivät lavalla tiukan sananvaihdon. Jefferson Airplanen jälkeen esiintyi Gram Parsonsin johtama country rock -yhtye The Flying Burrito Brothers, jonka leppoisampi musiikki tiettävästi rauhoitti uhkaavaa tilannetta. Tuore, hiljattain perustettu superyhtye Crosby, Stills, Nash & Young esiintyi seuraavaksi soittaen settinsä nopeasti läpi. Stephen Stillsin mukaan ilmapiiri oli niin uhkaava, että yhtye näki parhaaksi poistua paikalta mahdollisimman nopeasti. Sen sijaan konsertin alun perin ideoinut Grateful Dead perui esiintymisensä kokonaan.


title: Altamont Speedway Free Festival

text: Pääesiintyjä The Rolling Stones tuli lavalle hämärän tultua. Jo lavan takana oli ollut vaikeuksia, kun sekaisin oleva fani oli lyönyt solisti Mick Jaggeria kasvoihin tämän tultua alueelle. Kolmannen kappaleen ”Sympathy for the Devilin” aikana tappelut käynnistyivät jälleen lavan edessä, ja yhtye joutui keskeyttämään kappaleen ja Jagger rauhoitteli yleisöä. Tilanne kärjistyi ”Under My Thumb” -kappaleen aikana, kun huumeiden vaikutuksen alainen 18-vuotias katsoja Meredith Hunter juoksi lavaa kohti ase kädessään, kunnes Alan Passaro -niminen Enkeli pysäytti hänet iskemällä puukolla kaulaan. Tämän jälkeen muut Enkelit olivat lyöneet Hunteria jäteastialla päähän ja potkineet tätä maassa. Hunteria elvytettiin konsertin loppuun asti, mutta hän ehti kuolla ennen kuin tätä päästiin kuljettamaan helikopterilla ensiapuasemalle. Passaron toiminta katsottiin myöhemmin oikeudessa itsepuolustukseksi. Yhtye ei aluksi tiennyt puukotuksesta mitään, vaan jatkoi konsertin loppuun asti ilman enempiä välikohtauksia. Yhtyeen mukaan konsertin keskeyttäminen olisi johtanut mahdollisesti vielä pahempaan mellakkaan.


title: Altamont Speedway Free Festival

text: Hunterin puukotuksen lisäksi tapahtumassa sattui kolme muuta kuolemantapausta. Kaksi jäi auton alle nukkuessaan makuupusseissa ja yksi hukkui sadetusojaan. Kaikki konsertissa menehtyneet olivat miespuolisia.


title: Altamont Speedway Free Festival

text: Aluksi konsertin negatiiviset tapahtumat eivät juurikaan saaneet mediassa huomiota. Seuraavana maanantaina ilmestynyt "San Francisco Chronicle" julisti Altamontin olleen loistava menestys, jota Hunterin puukotus ja muut kuolemantapaukset olivat vain hieman varjostaneet. Britanniassa "Fleet Street" kertoi festivaalin olleen samanlainen menestys kuin esimerkiksi Woodstock.Norman: Jagger, s. 466.


title: Altamont Speedway Free Festival

text: Tapahtumien todellinen luonne alkoi paljastua vasta seuraavalla viikolla, jolloin sadat yleisön joukossa olleet soittivat muun muassa sanfranciscolaiselle KSAN-radioasemalle. He valittivat, ettei tapahtumapaikalla ollut huolehdittu perustarpeista, että alueella oli kiertänyt huonoja huumeita kenenkään valvomatta, ja että Helvetin enkelit olivat käyneet sattumanvaraisesti ihmisten kimppuun jo ennen Hunterin puukotusta. Lähetykseen soittivat läsnä olleiden katsojien lisäksi muun muassa tapahtuman ja Stonesien kuuluttaja Sam Cutler sekä Helvetin enkelien Oaklandin osaston perustaja Sonny Barger. Yhdysvaltalainen Rolling Stone -musiikkijulkaisu otsikoi festivaalin jälkeisen juttunsa otsakkeella ”The Rolling Stones -katastrofi Altamontissa: "Let it Bleed"” (viitaten yhtyeen juuri tuolloin julkaistuun "Let It Bleed" -albumiin). Myös Helvetin Enkelien Kalifornian järjestöt ilmaisivat tyytymättömyytensä joutuessaan huonoon valoon festivaalin jälkipyykissä, ja heidän pelättiin jopa kostavan The Rolling Stonesille. Vuonna 2008 julkisuuteen paljastui, että Helvetin enkelit yrittivät myöhemmin murhata Jaggerin tämän kotona, mutta heidän veneensä joutui myrskyyn, mikä esti suunnitelman toteuttamisen.


title: Altamont Speedway Free Festival

text: Altamontin kilparadan omistanut Dick Carter puolestaan innostui festivaalin isosta yleisömäärästä ja suunnitteli järjestävänsä alueella isomman konsertin, johon tulisi pääesiintyjäksi peräti The Beatles. Alueella ei ole kuitenkaan järjestetty konsertteja vuoden 1969 festivaalin jälkeen. Lisäksi useat alueella asuvat maanviljelijät haastoivat konserttijärjestäjät oikeuteen vaatien korvauksia tuhoutuneista alueistaan.


title: Altamont Speedway Free Festival

text: The Rolling Stonesin laulaja Mick Jagger totesi myöhemmin konsertin olleen ”yksi pieleen mennyt keikka muuten loistavalla kiertueella” ja ihmetteli ”tavallisesti rentojen sanfranciscolaisten” käytöstä festivaaleilla. Kitaristi Keith Richards sanoi, että tapahtuma oli ”periaatteessa järjestetty hyvin, vaikkakin muutamilla paloi pinna siellä”. Yhtyeeseen ennen kiertuetta liittynyt uusi kitaristi Mick Taylor puolestaan tunnusti suoraan olleensa peloissaan lavalla.


title: Altamont Speedway Free Festival

text: Tunnettu amerikkalaispromoottori Bill Graham arvosteli tuoreeltaan Jaggeria siitä, kuinka ”tällä oli pokkaa kiitellä yleisöä mukavasta illasta ja häipyä paikalta niin kuin mitään ei olisi tapahtunut”. Santana-yhtyeen johtohahmo, kitaristi Carlos Santana ei antanut lupaa käyttää yhtyeensä esiintymistä elokuvassa ja paheksui The Rolling Stonesin ”flirttailua pimeiden voimien kanssa” (”Sympathy for the Devil”). Jefferson Airplanen rumpali ja yksi konsertti-idean ehdottajista Spencer Dryden pettyi tapahtuman ilmapiiriin jo ennen yhtyeen esiintymistä. Dryden oli aikeissa kieltäytyä soittamasta, mutta yhtyeen muut jäsenet painostivat hänet lavalle. Dryden erotettiin Jefferson Airplanesta pian konsertin jälkeen, vuoden 1970 alkupuolella.


title: Altamont Speedway Free Festival

text: Altamontin festivaalia pidetään yleisesti muutamaa kuukautta aiemmin pidettyjen Woodstockin festivaalien vastakohtana. Siinä missä Woodstock edusti ”rauhan ja rakkauden” sekä 1960-luvun lopun yhdysvaltalaisen nuorisokulttuurin huipennusta, pidetään Altamontia sen päätepisteenä, eräänlaisena ”Woodstock-sukupolven kuolemana”. Festivaaleilla esiintyneen Jefferson Airplanen solisti Grace Slick totesi, että ”Woodstockin yleisö koostui mudassa pyörivistä typeristä heittiöistä, Altamontin yleisö mudassa pyörivistä vihaisista heittiöistä”.


title: Altamont Speedway Free Festival

text: The Rolling Stones julkaisi vuonna 1970 dokumenttielokuvan "Gimme Shelter", joka kuvaa yhtyeen vuoden 1969 kiertuetta, ja myös Altamontista on runsaasti kuvamateriaalia. Elokuvan ohjasivat Albert Maysles, David Maysles ja Charlotte Zwerin. Elokuvassa näkyy festivaalilla tapahtuneita välikohtauksia ja myös Meredith Hunterin puukotus. Tapaus oli tallentunut sattumalta, kun kameramies Eric Saarinen oli kuvannut yleisöä. Tämä huomattiin vasta editointivaiheessa. Santanan ja Crosby, Stills, Nash & Youngin esiintymisiä elokuvassa ei nähdä. Santana kieltäytyi materiaalinsa näyttämisestä, vedoten konserttiin liittyviin huonoihin tuntemuksiin.


title: Altamont Speedway Free Festival

text: Tätä elokuvaa lukuun ottamatta festivaaleilta ei ole julkaistu virallisia äänitteitä eikä videomateriaalia. Rolling Stonesin koko setti ja osia muiden yhtyeiden esiintymisistä on tallennettu bootleg-julkaisuille.


title: Altamont Speedway Free Festival

text:
Santana
Jefferson AirplaneThe Rolling Stones


title: Richèl Hogenkamp

text: Richèl Hogenkamp (s. 16. huhtikuuta 1992 Deltinchem) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 125 tammikuussa 2015. Hän on voittanut urallaan kahdeksan ITF-turnausta kaksinpelissä ja yhdeksän nelinpelissä.


title: Richèl Hogenkamp

text: Hogenkamp teki debyyttinsä WTA-turnauksen pääsarjassa kesäkuussa 2012.


title: MATHLAB

text: MATHLAB on vuonna 1964 Carl Engelmannin kirjoittama matematiikkaohjelmisto, joka on kirjoitettu LISP:llä.


title: Kaledonian kanava

text: Kaledonian kanava () on Skotlannissa sijaitseva kanava, joka johtaa Skotlannin itärannikolta Invernessistä länsirannikolle Corpachiin lähelle Fort Williamia. Se rakennettiin 1800-luvun alkupuolella insinööri Thomas Telfordin johdolla, joka johti samaan aikaan myös Götan kanavan rakennustöitä Ruotsissa.


title: Kaledonian kanava

text: Kaledonian kanava on noin 97 kilometrin pituinen ja kulkee koillis–lounais-suunnassa. Vain kolmasosa sen pituudesta on keinotekoista kanavaa, muun osan siitä muodostavat järvet Loch Dochfour, Loch Ness, Loch Oich ja Loch Lochy. Kanava ja järvet sijaitsevat Skotlannin poikki kulkevassa Great Glenin eli Glen Moren laaksossa. Kanavassa on 29 sulkua, joista kahdeksan liittyy välittömästi toisiinsa muodostaen Banaviessa sijaitsevan Neptunuksen portaikon (). Lisäksi kanavassa on neljä akveduktia, ja sen yli johtaa kymmenen siltaa.


title: Kaledonian kanava

text: Kanava rakennettiin, jotta saatiin parannettua Skotlannin ylämaiden vaikeaa työllisyystilannetta. Alueen talouselämä oli lamassa, koska merkittävä osa ylämaan väestöstä oli menettänyt maansa ja tulonsa 1700-luvulla ja 1800-luvun alussa suurmaanomistajien suorittamien karkotusten vuoksi. Tämän vuoksi monet olivat paenneet Skotlannin alamaille tai Kanadaan. Kanavan tarkoituksena oli myös tarjota puisille purjelaivoille turvallisempi reitti Skotlannin koillis- ja luoteisrannikoiden välille, jottei niiden tarvinnut kiertää Skotlannin pohjoiskärjen ympäri Cape Wrathin ja Pentlandin vuonon kautta.


title: Kaledonian kanava

text: Ensimmäisen suunnitelman kanavaksi laati James Watt vuonna 1783, mutta vasta "Caledonian Canal Commission" ryhtyi toimiin saadakseen sen rakennetuksi. Vuonna 1803 Britannian parlamentti sääti kanavan rakentamisesta erityisen lain, ja insinööri Thomas Telford nimitettiin kartoittamaan kanava-alue, suunnittelemaan se ja johtamaan rakennustöitä. Suunnitteluvaiheen alussa oli mukana myös William Jessop, ja molemmat valvoivat rakennustöitä, kunnes Jessop kuoli vuonna 1814. Rakennustöiden arveltiin kestävän seitsemän vuotta ja maksavan 474 000 puntaa, mutta molemmat arviot osoittautuivat aivan liian pieniksi.


title: Kaledonian kanava

text: Kanavan syrjäisen sijainnin vuoksi rakennustyöt aloitettiin samaan aikaan sen molemmista päistä, ja myöhemmin kanavan jo valmistuneita osuuksia hyödynnettiin tarvittavien materiaalien kuljettamiseksi sen keskiosaan. Corpachissa lähellä Fort Williamia ensimmäinen sulku rakennettiin kalliolle, mutta kanavan toisessa päässä merenrantaan suunnitellun sulun kohdalla pohjassa oli liejua 17 metrin syvyyteen saakka. Liejun päälle kasattiin kiviainesta, ja sen annettiin asettua paikalle kuuden kuukauden ajan ennen kuin rakentaminen voitiin aloittaa. Maaperä, jonka poikki kanava kaivettiin, oli vaihtelevaa, ja lisää vaikeuksia kohdattiin rakennettaessa sulkuja, jotka tuolloin olivat lajissaan maailman suurimpia. Myös työvoiman saannissa oli vaikeuksia ja poissaoloja esiintyi paljon varsinkin syksyisin perunannoston aikana ja sen jälkeen. Tämän vuoksi Telford palkkasi töihin irlantilaisia kanavatyöläisiä, mitä arvosteltiin paljon, koska projektin yhtenä tarkoituksena oli juuri helpottaa työttömyyttä Skotlannin ylämailla. Kanava valmistui vuonna 1822, 17 vuotta suunnitellusta aikataulusta jäljessä, ja maksoi 910 000 puntaa. Sitä rakentamassa oli ollut 3 000 paikallista asukasta.


title: Kaledonian kanava

text: Kustannusten säästämiseksi kanava rakennettiin vain 4,6 metrin syvyiseksi alkujaan suunnitellun 6,1 metrin sijasta. Rakennustöiden kestäessä oli kuitenkin alettu rakentaa entistä suurempia laivoja ja myös rautarunkoisia höyrylaivoja, joista monet olivat liian suuria mahtuakseen kulkemaan kanavassa. Myöskään sotalaivasto ei tarvinnut kanavaa enää sen jälkeen, kun Napoleon oli voitettu Waterloossa vuonna 1815 ja kanavan rakentamiseen vaikuttanut, merenkulkuun kohdistunut uhka oli väistynyt.


title: Kaledonian kanava

text: Käytetyissä materiaaleissa ilmeni ennen pitkää heikkouksia, ja osa Corpachin kaksoissulusta romahti vuonna 1843. Kanava suljettiin korjaustöitä varten, ja samalla sitä syvennettiin 5,5 metrin syvyiseksi. Töitä johti Telfordin seuraaja James Walker. Ne valmistuivat vuonna 1847, mutta kanavasta ei tullut niin vilkasliikenteistä kuin oli odotettu. Kaupallisesti hanke ei vaikuttanutkaan menestykselliseltä, mutta kanavan seudun maisemat tekivät siitä myöhemmin huomattavan matkailunähtävyyden. Kuningatar Viktoria matkusti sen läpi vuonna 1873, ja matkan osakseen saama julkisuus houkutteli paljon entistä enemmän ihmisiä vierailemaan seudulle, ja monet halusivat myös matkustaa kanavalla. Myöskään rautateiden rakentaminen Fort Williamiin, Fort Augustukseen ja Invernessiin ei haitannut kanavaa paljon, sillä junien aikataulut suunniteltiin niin, että niistä voitiin sopivasti siirtyä kanavalla liikennöineisiin höyrylaivoihin.


title: Kaledonian kanava

text: Tavaraliikenne kanavalla vilkastui ensimmäisen maailmansodan aikana, sillä miinojen rakentamiseen tarvittavia komponentteja laivattiin kanavan kautta Iversnessistä Amerikkaan, ja kalastusalukset käyttivät sitä, jottei niiden tarvinnut kiertää Skotlannin pohjoiskärjen kautta. Kanava siirrettiin vuonna 1920 kulkulaitosministeriön ja vuonna 1962 British Waterwaysin omistukseen. Siihen tehtiin parannuksia, ja sulut automatisoitiin vuosien 1964 ja 1969 välillä. Vuoden 1990 aikoihin kanava oli selvästi korjauksen tarpeessa, sulkujen seinät olivat pullistuneet, ja arvioitiin, että sen kunnostaminen maksaisi 60 miljoonaa puntaa. Kun valtiolta ei tähän ollut saatavissa määrärahoja, British Waterways laati kunnostussuunnitelman, ja vuosien 1995 ja 2005 välillä osa kanavasta kuivatettiin joka talvi. Sulkujen kaksiosaisten seinien puoliskot kiinnitettiin toisiinsa ruostumattomasta teräksestä valmistetuilla tangoilla, ja sulkujen rakenteita vahvistettiin yli 5 000 tonnilla saumauslaastia. Kaikki sulkuportit vaihdettiin uusiin, minkä tuloksena kanavan rakenteet olivat todennäköisesti paremmassa kunnossa kuin koskaan aikaisemmin.


title: Kaledonian kanava

text: Kanava on nykyisin suojeltu historiallinen muistomerkki, ja siellä käy joka vuosi yli puoli miljoonaa vierailijaa. British Waterways, joka on yhdessä Highland Councilin ja Skotlannin metsäkomission kanssa laatinut suunnitelman Great Glenin alueen kehittämiseksi, toivoi tämän lukumäärän kasvavan yli miljoonaan vuoteen 2012 mennessä. Kanavalla kulkee risteilylaivoja, ja sen rantoja pitkin kulkee pyöräteitä.


title: Kapasitiivinen kytkeytyminen

text: Kapasitiivisella kytkeytymisellä tarkoitetaan usein tahatonta kapasitanssia, joka syntyy kahden johtimen välille. Syntynyt kapasitanssi voi kuljettaa piiristä toiseen häiriösignaalia eli kytkeä häiriövirran. Kaikissa käytännön piireissä on aina kapasitanssia. Kapasitiiviset häiriöt aiheutuvat potentiaalierojen aiheuttamasta sähkökentästä, eikä niitä siis voi syntyä, jos johtimet ovat samassa potentiaalissa. Kapasitiiviset häiriöt ovat vahvimmillaan suurilla taajuuksilla. Kapasitiivinen häiriö voi kytkeytyä maakapasitanssin kautta, vaikka johtavaa yhteyttä häiritsevän ja vastaanottavan piirin välillä ei olisikaan. Kapasitiivinen häiriö kytkeytyy helpoiten piirin impedanssin ollessa suuri, tällöin piirin taajuus ei vaikuta kapasitiivisen häiriön suuruuteen.


title: Kapasitiivinen kytkeytyminen

text: Johtimen herkkyyttä häiriöjännitteille voidaan kokeilla käyttämällä kahta vastusta, joista toinen on säädettävä ja toisen jännitettä seurataan esimerkiksi yleismittarilla. Jos häiriöjännite kasvaa vastuksen kasvaessa, on häiriö pääsääntöisesti kapasitiivista.


title: Kapasitiivinen kytkeytyminen

text: Passiivisista komponenteista reaalimaailman ominaisuuksiltaan kela on epäideaalisin. Kelassa esiintyvän resistanssin lisäksi kapasitanssi on merkittävä syy sähkömagneettisille häiriöille keloissa. Jokaisella johdinsilmukalla on loiskapasitanssia viereistensä kierrosten kanssa, sekä usein muuntajan tapauksessa myös ensiökäämityksestä toisiokäämitykseenkin. Tällöin esimerkiksi sähköverkossa kulkeva häiriösignaali pystyy etenemään muuntajan läpi kapasitiivisesti kytkeytymällä.